Killan säännöt | Autek\n1 § Yhdistyksen nimi on Automaatiotekniikan kilta ry. Yhdistyksen nimen epävirallisena lyhennyksenä käytetään nimeä Autek. Näissä säännöissä siitä käytetään nimitystä kilta. Killan kotipaikka on Tampere.\n2 § Kilta jatkaa 15.11.1988 perustetun Automaatiotekniikan kerhon, sittemmin Automaatiotekniikan aineyhdistyksen ja sen jälkeen Tampereen teknillisen yliopiston ylioppilaskunnan (TTYY) alayhdistys Automaatiotekniikan killan toimintaa.\n3 § Killan tarkoituksena on edistää Tampereen yliopiston (TUNI) automaatiotekniikan opiskelijoiden ja siitä kiinnostuneiden yhteistoimintaa, kehittää harrastusmahdollisuuksia sekä ajaa jäsentensä etuja opintoihin liittyvissä asioissa.\n4 § Tarkoituksensa toteuttamiseksi kilta järjestää kokouksia, illanviettoja ja opintomatkoja sekä harjoittaa tutor- ja julkaisutoimintaa. Kilta hoitaa yhdistyksen tiedotusta julkaisemalla tarvittaessa tiedotteita, lehteä tai muuta aineistoa. Lisäksi kilta pitää yhteyttä muihin opiskelijayhteisöihin sekä Tampereen yliopistoon, sen hallintoelimiin, henkilökuntaan ja ylioppilaskuntaan.\n5 § Toimintansa tukemiseksi kilta voi ottaa vastaan avustuksia, lahjoituksia ja testamentteja, kerätä jäsenmaksuja sekä järjestää huvitilaisuuksia ja arpajaisia asianomaisilla luvilla. Kilta voi omistaa toiminnan kannalta tarpeellista kiinteää ja irtainta omaisuutta.\n6 § Kilta voi harjoittaa yhdistyslain 5 §:n mukaista taloudellista toimintaa, joka välittömästi liittyy sen tarkoituksen toteuttamiseen taikka jota on pidettävä taloudellisesti vähäarvoisena. Kilta ei hanki taloudellista etua tai ansiota toimintaansa osallistuville jäsenille.\n7 § Killan virallinen kieli on suomi.\n8 § Killan jäseniä ovat varsinaiset jäsenet sekä kannatus- ja kunniajäsenet.\n9 § Killan varsinaiseksi jäseneksi voidaan hyväksyä jokainen Tampereen yliopistossa tutkinto-, jatko- tai vaihto-opintoja suorittava henkilö, joka hyväksyy killan tarkoituksen ja säännöt sekä suorittaa killan jäsenmaksun\n10 § Luopuessaan killan jäsenyydestä pitää jäsenen maksaa mahdolliset velkansa, joita hänellä on killalle sekä luovuttaa killalle kuuluva omaisuus.\n11 § TTY:n Automaatioalumni ry:n jäsenet ovat oikeutettuja osallistumaan killan tapahtumiin.\n12 § Killan kannatusjäseneksi voidaan hyväksyä jokainen killan toiminnasta kiinnostunut henkilö tai oikeuskelpoinen yhteisö.\n13 § Killan kunniajäseneksi voi killan kokous kolmen neljäsosan (3/4) ääntenenemmistöllä kutsua henkilön, joka on erityisesti ansioitunut killan toiminnassa tai muuten merkittävästi edistänyt sen pyrkimyksiä. Esityksen tekee killan hallitus tai jäsenryhmä, jonka suuruus on vähintään viisitoista (15) jäsentä.\n14 § Killan varsinaiset jäsenet ovat velvollisia suorittamaan lukuvuosittain killalle jäsenmaksun, jonka suuruudesta päättää killan syyskokous. Jäsenmaksu on lukuvuosittainen ja voimassa 1. kesäkuuta ja 31. toukokuuta välisen ajan. Killan kannatusjäsenet ovat velvollisia suorittamaan kalenterivuosittain killalle kannatusjäsenmaksun, jonka suuruudesta päättää killan syyskokous. Kannatusjäsenmaksu on voimassa kalenterivuoden loppuun. Killan kunniajäsenet eivät ole velvollisia suorittamaan jäsenmaksua, vaikka olisivat myös yhdistyksen varsinaisia jäseniä.\n15 § Jäsen voi erota killasta ilmoittamalla siitä kirjallisesti hallitukselle tai sen puheenjohtajalle tai killan kokouksen pöytäkirjaan. Erotessaan jäsenen tulee maksaa mahdolliset velkansa, joita hänellä on killalle sekä luovuttaa killalle kuuluva omaisuus.\n16 § Jos killan jäsen käyttäytymisellään tai toiminnallaan tahallisesti vaikeuttaa killan toimintaa tai killan edustajana tai killan järjestämässä tilaisuudessa aiheuttaa julkista pahennusta, voi hallitus kieltää jäseneltä osanoton killan järjestämiin tilaisuuksiin tai rajoittaa oikeutta killan\ntarjoamiin palveluihin enintään puoleksi vuodeksi. Ennen päätöksen tekemistä asianomaiselle jäsenelle on varattava tilaisuus selityksen antamiseen asiassa.\n17 § Killan kokous voi erottaa jäsenen killasta, jos jäsen on menettelyllään killassa tai sen ulkopuolella huomattavasti vahingoittanut kiltaa. Tällöin asiasta on mainittava kokouskutsussa. Ennen päätöksen tekemistä asianomaiselle jäsenelle on varattava tilaisuus selityksen antamiseen asiassa. Erottamispäätös on tehtävä kahden kolmasosan (2/3) enemmistöllä annetuista äänistä.\n18 § Hallitus voi erottaa varsinaisen jäsenen, joka ei täytä näissä säännöissä tai laissa määrättyjä jäsenyyden ehtoja. Varsinaisen jäsenen katsotaan eronneen killasta, jos hän ei ole maksanut erääntynyttä kuluvan lukuvuoden jäsenmaksuaan määräaikana 1.6.–31.10. Kannatusjäsenen katsotaan eronneen killasta, jos hän ei ole maksanut erääntynyttä kuluvan vuoden kannatusjäsenmaksuaan määräaikana 1.1.-31.3.\n19 § Kilta pitää jäsenluetteloa, josta ilmenee kunkin jäsenen täydellinen nimi ja kotipaikka.\n20 § Killan hallitus hyväksyy sekä varsinaiset jäsenet että kannatusjäsenet. Henkilö, joka on erotettu killasta 17 § mukaisella menettelyllä, voidaan hyväksyä jäseneksi hallituksen kahden kolmasosan (2/3) äänienemmistöllä.\n21 § Killan kokouksia ovat kevätkokous, syyskokous ja ylimääräiset kokoukset. Killan kokoukset kutsuu koolle killan hallitus.\n22 § Kevätkokous on pidettävä huhtikuun loppuun mennessä ja siinä on käsiteltävä ainakin:\n– käsitellään hallituksen esittämät toimintakertomus ja tilinpäätös,\n23 § Syyskokous on pidettävä marraskuussa ja siinä on käsiteltävä ainakin:\n– valitaan kaksi (2) toiminnantarkastajaa ja heille henkilökohtaiset varatoiminnantarkastajat,\n– päätetään killan jäsenmaksun suuruus seuraavalle lukuvuodelle ja kannatusjäsenmaksun suuruus seuraavalle kalenterivuodelle, käsitellään hallituksen valmistelema toimintasuunnitelma ja talousarvio.\n24 § Kilta kokoontuu ylimääräiseen kokoukseen, mikäli killan hallitus tai killan kokous katsoo sen tarpeelliseksi tai vähintään yksi kymmenesosa (1/10) killan varsinaisista jäsenistä vaatii sitä kirjallisesti killan hallitukselta ilmoittamansa asian käsittelyä varten. Jälkimmäisessä tapauksessa kokous on pidettävä kolmen (3) viikon kuluessa vaatimuksen jättämisestä hallitukselle.\n25 § Killan kokouksista on ilmoitettava vähintään kymmenen (10) arkipäivää ennen kokousta ainakin killan ilmoitustaululla ja jäsenistön sähköpostilistalla. Kokouskutsun yhteydessä on esitettävä myös esityslista.\n26 § Kokous on päätösvaltainen, jos se on sääntöjen mukaisesti koolle kutsuttu.\n27 § Killan kokouksissa äänioikeutettuja ja vaalikelpoisia ovat jäsenvelvoitteensa suorittaneet killan varsinaiset jäsenet. Muilla jäsenillä on kokouksissa vain läsnäolo- ja puheoikeus. Valtakirjalla ei saa äänestää.\n28 § Kokouksessa käsitellään esityslistassa mainitut asiat. Kokous voi myös ottaa käsiteltäväkseen asian, jonka kokous kolmen neljäsosan (3/4) enemmistöllä annetuista äänistä julistaa kiireelliseksi. Käsiteltäessä killan sääntöjen muuttamista, vaalitapaa ja -järjestystä, hallituksen tai sen jäsenen taikka toiminnantarkastajan valitsemista tai erottamista, tilinpäätöksen vahvistamista ja vastuuvapauden myöntämistä, killan purkamista tai muuta yhdistyslain 23 §:ssä mainittua asiaa on asiasta mainittava kokouskutsussa.\n29 § Killan kokouksissa valitaan kokouksen pöytäkirjojen tarkastajiksi kaksi (2) pöytäkirjantarkastajaa, joiden tulee olla killan varsinaisia jäseniä. Tarkastus on tehtävä kahden (2) viikon kuluessa kokouksesta.\n30 § Päätökseksi tulee se mielipide, jota on kannattanut yli puolet äänestyksessä annetuista äänistä. Kokouksen puheenjohtajan ääni ratkaisee äänten mennessä tasan, vaalissa kuitenkin arpa. Äänestyksessä käytettäköön avointa äänestystä, ellei vähintään kaksi (2) kokouksessa läsnä olevaa äänioikeutettua jäsentä vaadi suljettua äänestystä.\n31 § Jos on useita päätösehdotuksia, noudatetaan kokouksen puheenjohtajan päättämää soveltuvaa äänestysjärjestystä. Kokouksen puheenjohtaja antaa äänestystä täsmentävät ohjeet ennen äänestyksen suorittamista. Milloin vaaleissa on valittavana vain yksi henkilö, on hänen saatava vähintään puolet (1/2) annetuista äänistä. Mikäli ensimmäisellä kierroksella kukaan ei ole saanut ehdotonta äänten enemmistöä, suoritetaan uusi vaali kahden (2) ensimmäisessä äänestyksessä eniten ääniä saaneen välillä.\n32 § Jos on valittavana useita henkilöitä, toimitetaan vaali suhteellisena siten, että se suoritetaan ehdokaslistoja käyttämättä niin, että vaalissa jokainen annettu ääni jaetaan vaalilippuun merkittyjen ehdokkaiden kesken ensimmäisenä olevan ehdokkaan saadessa yhden äänen, toisena olevan puoli ääntä, kolmantena olevan yhden kolmasosan äänestä ja niin edelleen ja valituksi tulevat määräytyvät ehdokkaiden saamien äänien mukaisessa järjestyksessä.\n33 § Annettujen äänien lukumäärää laskettaessa ei oteta huomioon\n– äänioikeutettuja, jotka eivät ole äänestäneet, koska eivät ole saapuneet kokoukseen, jotka eivät ole halunneet äänestää, tai joilta puuttuu muodollinen äänioikeus ko. kokouksessa tai asiassa, eikä\n34 § Killan toiminnasta vastaa kalenterivuodeksi kerrallaan valittu hallitus. Hallituksen muodostavat puheenjohtaja ja neljästä kymmeneen (4-10) muuta jäsentä, joiden tulee olla killan varsinaisia jäseniä.\n35 § Hallitus valitsee keskuudestaan varapuheenjohtajan, sihteerin ja rahastonhoitajan sekä nimeää hallituksen muiden jäsenten tehtävät.\n36 § Hallituksen tehtävänä on:\n– johtaa killan toimintaa ja hoitaa sen taloutta ja omaisuutta\n– valmistella killan kokouksissa esille tulevat asiat ja toimeenpanna niissä tehdyt päätökset\n– laatia killan toimintakertomus ja tilinpäätös sekä ehdotus toimintasuunnitelmaksi ja talousarvioksi\n– hyväksyä uudet jäsenet\n– kutsua killan kokoukset koolle\n– päättää muista asioista, joita ei ole määrätty killan kokouksen päätettäviksi.\n37 § Hallituksen kokouksen kutsuu koolle hallituksen puheenjohtaja, hänen estyneenä ollessaan varapuheenjohtaja. Tavasta, jolla kokoukset kutsutaan koolle, päättää hallitus järjestäytymiskokouksessaan.\n38 § Killan hallitus on kokouksessaan päätösvaltainen, jos kokous on kutsuttu koolle hallituksen päättämällä tavalla, ja puheenjohtajan tai hänen estyneenä ollessaan varapuheenjohtajan lisäksi läsnä on vähintään puolet (1/2) hallituksen jäsenistä.\n39 § Killan nimen kirjoittaa puheenjohtaja yksin tai varapuheenjohtaja yhdessä hallituksen jäsenen kanssa. Hallitus voi myöntää nimenkirjoitusoikeuden killan varsinaiselle jäsenelle.\n40 § Killan kokous tai hallitus voi erityisiä tehtäviä varten asettaa määräaikaisia toimikuntia ja toimihenkilöitä, kuitenkin enintään oman toimikautensa ajaksi. Näihin toimiin voidaan tarvittaessa nimetä myös killan ulkopuolinen henkilö. Killan kokous tai hallitus voi antaa toimikuntien ja -henkilöiden toimintaan liittyviä sääntöjä ja määräyksiä.\n41 § Perustellusta syystä killan kokous voi vapauttaa hallituksen jäsenen tai asettamansa toimihenkilön tehtävästään kesken toimikautta, jolloin kokouskutsussa on mainittava asiasta. Perustellusta syystä killan hallitus voi vapauttaa asettamansa toimihenkilön tai toimikunnan tehtävästään kesken toimikautta. Tehtävästä vapautetun henkilön tai toimikunnan tilalle voidaan tarvittaessa valita uusi jäljellä olevaksi toimikaudeksi.\n42 § Killan toimi- ja tilikausi on kalenterivuosi. Killan hallintoa ja taloutta valvoo kaksi (2) toiminnantarkastajaa. Toiminnantarkastajan ollessa estynyt hänen tilallaan toimii henkilökohtainen varatoiminnantarkastaja. Toiminnantarkastajien ja varatoiminnantarkastajien toimikausi on kalenterivuosi. Toiminnantarkastajilla tai heidän tilallaan toimivilla varatoiminnantarkastajilla on läsnäolo- ja puheoikeus killan ja hallituksen kokouksissa, jossa käsitellään heidän tehtäviinsä liittyviä asioita.\n43 § Killan kirjanpitoasiakirjat on toimitettava toiminnantarkastajille tarkastettaviksi viimeistään neljä (4) viikkoa ennen kevätkokousta ja muutenkin toiminnantarkastajien sitä pyytäessä. Toiminnantarkastajien tulee toimittaa asiakirjat ja toiminnantarkastuskertomus killan hallitukselle viimeistään kaksi (2) viikkoa ennen kevätkokousta. Toiminnantarkastajilla on oikeus halutessaan muulloinkin tutustua killan talouteen ja hallintoon.\n44 § Killan jäsen, hallitus ja hallituksen jäsen saavat moittia killan päätöstä kiltaa vastaan ajettavalla kanteella, jos päätös ei ole syntynyt asianmukaisessa järjestyksessä ja virhe on voinut vaikuttaa päätöksen sisältöön tai muuten killan jäsenen oikeuteen taikka päätös on muuten killan sääntöjen tai yhdistyslain vastainen. Oikeus moitekanteen nostamiseen ei ole sillä, joka on kokouksessa myötävaikuttanut päätöksen tekemiseen. Kanne on toimitettava killan hallitukselle kolmen kuukauden kuluessa päätöksen tekemisestä tai siitä, kun päätöstä koskeva pöytäkirja on päivätty.\n45 § Killan tunnuksista ja merkeistä määrätään merkkiohjesäännöllä, josta päättää killan kokous.\n46 § Muutoksia näihin sääntöihin voidaan tehdä, jos muutosesitys on hyväksytty vähintään kolmen neljäsosan (3/4) ääntenenemmistöllä kahdessa (2) peräkkäisessä killan kokouksessa, joiden väli on vähintään kaksi (2) viikkoa. Muutosesitys on mainittava kokouskutsussa. Muutosesityksen voi tehdä hallitus tai kymmenen (10) killan varsinaista jäsentä kirjallisena hallitukselle. Varsinaisten jäsenten tekemä ehdotus on käsiteltävä seuraavassa killan kokouksessa.\n47 § Kilta purkautuu, jos kilta tekee siitä päätöksen viiden kuudesosan (5/6) ääntenenemmistöllä kahdessa (2) peräkkäisessä kokouksessa, joiden väli on vähintään yksi (1) kuukausi. Purkamisesitys on mainittava kokouskutsussa.\n48 § Killan purkauduttua tai jouduttua lakkautetuksi luovutetaan sen varat ja omaisuus Tampereen ylioppilaskunnalle käytettäväksi näiden sääntöjen 3 § mukaiseen tarkoitukseen. Mikäli Tampereen ylioppilaskuntaa ei ole tai se on sulautunut toiseen oikeushenkilöön, luovutetaan killan varat 3 § mukaiseen tarkoitukseen jälkimmäisen purkamisesta päättäneen kokouksen määräämällä tavalla.\n49 § Sääntömuutos tai purkamispäätös tulee voimaan, kun se on merkitty yhdistysrekisteriin.\n50 § Nämä säännöt astuvat voimaan, kun ne merkitään yhdistysrekisteriin.\n13.04.2022 12:00 - 01.05.2022 12:00\nTilinumero FI08 5730 0820 8499 96\n© 2022 Autek.


- - - SikSakSis - - -: Anniina ja Aliisa ikuiset ystävät\nAnniina ja Aliisa ikuiset ystävät\nIhanat serkukset omistavat nämä kaksi hiirulaista ja juuri ystävänpäivänä he ovat päässeet tapaamaan toisiansa. Anniinalla oli Aliisalle viemisinä uusi virkattu balettimekko. Elinan käsialaa molemmat.\nOikein mukavaa ystävänpäivää teille blogimme lukijat ja täällä muuten vain vierailevat ystävät, tutut ja ohikulkijat!\nLähettänyt Henni klo 16.13\nkewa 14. helmikuuta 2013 klo 16.30\nOnpa söpöset! Hyvää Ystävänpäivää!!!\nAssikka 14. helmikuuta 2013 klo 18.01\nSuloisia kyllä! Ihanaa ystävänpäivää!\nMieli 14. helmikuuta 2013 klo 19.12\nOi miten suloiset hiiret! :)\nKaisa 14. helmikuuta 2013 klo 22.03\nAnniina Balleriina, ihana!


Tyttö yli laidan: Heitä pois vaan\nVoi kirous kuinka tykkäänkään näistä päivistä.\nPitää nähdä ja katsoa ja keskittyä ja luoda. Teoista sanoja. Toisten teoista. Vähän sanoja, muutama merkki. Kättelemme ystävän kanssa Siwan ja bensa-aseman välimaastossa ensi-illan jälkeen. Hyvää yötä rakas ystävä! Lyömme kättä päälle, koska menemme ystävänpäivänä ostamaan huulipunaa. Mitä siitä vaikka on se entinenkin vielä. Tai se kynsilakka, jolla olen lakannut kynteni vain kerran. Tai varsinkaan mitäpä siitä, ettei taida kummallakaan olla rahaa uuteen huulipunaan. Ainakin voimme leikkiä ostavamme uutta huulipunaa. Se on usein sama asia.\nKotona saan keskittyä rapsuttelemaan lasta ja hieromaan sen jalkoja. Ei tule tehtyä töitä kun vasta aamulla. Deadline ei odota, mutta olen silti ajoissa. Aina jää suurin osa sanomatta. Puhun siitä ääneen kaverin kanssa. Kävelemme auringonpaisteessa sen kotiin kahville ja matonkantoon. Koira nuolee croissantin jäänteet reisiltä. Ja päälakeni, kun kiipeän ylös vessasta. Pieniä asioita jotka jäävät mieleen. Täytyy muistaa pestä hiukset.\nMietin vielä itseksenikin, missä vaiheessa elämää tulisi ottaa vastuu omasta elämästään. Lakata syyttämästä esimerkiksi vanhempiaan, varsinkin äitiään, terapeuttiaan ja olosuhteita kaikesta. Tai ennemminkin lakata kantamasta mennyttä mukanaan. Sen voi joskus jättää sinne jonnekin. Ei sitä tarvitse hylätä, mutta sen voi haudata arvokkaasti. Ei kaikkea tarvitse kantaa, muuten voi huomata olevansa täysin kädetön juuri tässä kohtaa, kun on ojentamassa kättä kohti tarjottua kakkupalaa. Kokonaista kakkua. Vituttaa.\nMenneisyys on puolimätä ruumis, jolle tekee hyvää joutua haudatuksi. Heitä pois vaan. Missä vaiheessa tulisi päätyä olemaan hautautumatta pimeään koppiin masennuksensa kanssa. Se on niin suuri turva, ettei sitä tajuakaan, kuin vasta joskus vuosien päästä. Ihana tuttu pimeä pesä, täynnä märkää ja puolikuivaa itkua, pelkkää hahmotonta minää miljoonan oman navan kanssa. Silkkaa autuutta ja käpertymistä omaan paskaansa. Pimeys tekee sokeaksi. Kun on otsalohkoa myöten paskassa, ei voi nähdä muuta kuin paskaa. Jos ovi ja ikkunat ovat sopivasti auki, pääsee ilma ja valo sisään. Ja ötökät. Mitä siitä jos on vähän kylmä välillä.\nOtan täyden vastuun siitä, että määräsin lapsen eilen ulkoilemaan ja imuroimaan oman huoneensa. Itse ulkoilin avajaisiin nauttimaan punaviiniä. Kuuntelen koko viikonlopun Matti Johannes Koivua ja keittelen kahvia. Se ei ole kovin aktiivista toimintaa, mutta silti koti on kuin itsemurhan jäljiltä. Jos vielä vähän olisin tekemättä jotain ja sitten lopun aikaa ei mitään, niin ennen keskiyötä ehtisi tehdä aamun työt. Ikkunat auki tietenkin.\nLähettänyt S at 8.2.15


Hidastamalla hyvinvointiin - PDF\nDownload "Hidastamalla hyvinvointiin"\n2 Hidastamalla hyvinvointiin Hidastamalla hyvinvointiin on marttojen teemakausi vuosina Hidastaminen tarjoaa mahdollisuuden ottaa aikaa olennaiseen ja nauttia itselle tärkeistä asioista. Se on vastavoima kiireelle ja pakonomaiselle suorittamiselle. Hidastaminen on elämänasenne. Se on sitä, että arjessa on itselle sopiva rytmi. Silloin on aikaa asioille, joista nauttii ja joita rakastaa - esimerkiksi marttailulle. Juuri arki tarjoaa ne hidastamisen keitaat, joissa jokainen voi levätä ja antaa ajatuksen lentää. On vain huomattava nämä hetket ja tuokiot ja annettava niille arvo. Valitse kiireen ja kuluttamisen sijaan elämä, jossa arjella on merkitystä. Kädessäsi on Hidastamalla hyvinvointiin -opintokerhon aineisto. Tutkiskele sitä rauhassa ja sovella elämääsi. Kaikki hyvä ja kestävä tarvitsee aikaa - raivaa sitä itsellesi. Pysähdy, ole oma itsesi, elä tänään. Marianne Heikkilä Marttaliiton toiminnanjohtaja kahden koululaisen liian kiireinen, hidastamista opetteleva äiti\n3 Sisällys Hidastamalla hyvinvointiin on marttojen teemakausi vuosina Martat hidastavat marttailemalla eli keskittymällä mieluisaan tekemiseen. Tässä aineistossa käsitellään hidastamista kotitalousneuvonnan sisältöjen näkökulmasta. Materiaalista voi ottaa jonkin yksittäisen aiheen marttailtaan, tai koko aineiston vertaisopintoryhmän ohjelmaksi. Opintoteemat 1. Nauti arjesta 2. Ruokaa rauhassa (ruoka ja ravitsemus) 3. Luonnon oma aikataulu (kotipuutarha ja ympäristö) 4. Selviänkö vähemmällä: kodin paastokuuri (kodin talous ja kuluttaja-asiat) 5. Hidasta, kohtaa ja kuuntele (järjestötoiminta) 6. Keskity ja karsi (kansainvälinen toiminta) 7. Hyvä teko - parempi mieli 8. Teimme sen yhdessä Jokaisesta teemasta on aineistossa lyhyt alustus. Aiheista 1-6 voi pitää 1-2 ko-koontumiskertaa. Kohdassa 7 on tarkoitus tutustua johonkin uuteen ryhmään tai kohteeseen ja toteuttaa sen kanssa jokin tapahtuma. Tilaisuus suunnitellaan, valmistellaan ja toteutetaan yhdessä. Opintoteeman rakenne Kun aloitatte opiskelun vertaisopintoryhmässä, tutustukaa ensimmäisellä kerralla opintoteemoihin. Tehkää aikataulu ja suunnitelma opintokokoontumisista. Sopikaa ennen jokaista kokoontumista: minkä toimintaidean toteutatte seuraavalla opintokerralla miten valmistelette ennakkotehtävät miten jaatte vastuut (tila, opintomateriaali, ohjaaja ym.) mitä materiaalia kokoatte opintokansioon ja miten (ks. ohje kohdasta 8) Lisätietoja Voitte hankkia lisätietoa kirjoista ja internetistä, keskustella ja syventää tietoja eri aiheista. Pohtikaa jokaisen opintoteeman kohdalla, mitä hidastaminen käytännössä tarkoittaa.\n4 Vierailut ja vierailijat Voitte sisällyttää opintokerhotapaamisiin vierailuja. Sopikaa niistä etukäteen ja valitkaa henkilö, joka hoitaa käytännön järjestelyt. Voitte myös pyytää vierailijoita opintokerhoonne alustamaan eri aiheista ja syventämään sisältöjä. Opiskelemme ryhmässä Yhdessä opiskelu on hauskaa ja antoisaa. Sen voi toteuttaa vaikka opintokerhossa. Opintokerhossa eli vertaisopintoryhmässä aikuiset opiskelevat omaehtoisesti ja tavoitteellisesti. Opintokerhon perustaminen on helppoa, ja aiheutuneisiin kuluihin saa OK-opintokeskukselta valtionapua. Näin päästään alkuun Ryhmä järjestäytyy: ryhmälle valitaan vetäjä, joka kutsuu ryhmän koolle ja on vastuu henkilö vetäjä huolehtii asioinnista OK-opintokeskuksen kanssa, mikäli ryhmä hakee vertaisopintoryhmätukea keskustelkaa miksi opiskelette Hidastamalla hyvinvointiin -opintokerhoa. Mitä toivotte saavanne opintokerholta? sopikaa kokoontumiskerroista ja työnjaosta tutustukaa opintomateriaaliin ja -teemoihin. Kun vertaisopintoryhmä täyttää tietyt vaatimukset, se voi hakea OK-opintokeskuksen tukea. Vertaisopintoryhmään tarvitaan: vähintään viisi 15 vuotta täyttänyttä jäsentä vähintään 10 oppituntia (á 45 min) kokoontuminen ainakin viitenä eri päivänä koko opiskelujakso yhden kalenterivuoden aikana nimetty opintokerho-ohjaaja ryhmälle. Tukeen oikeuttavat kulut: opintoaineistojen ja opetusvälineiden hankintakulut ohjaajan tai vierailevan asiantuntijan palkkiot ja matkakulut tilavuokrat muut opiskelusta aiheutuvat kulut. Lisätietoja ja lomakkeet osoitteesta\n6 1. Nauti arjesta Jotta voisit nauttia arjesta ja hidastaa tahtia, pysähdy ja mieti, miten se käytännössä onnistuu. Yksi tapa päästä asiaan käsiksi on tutustua Hidastamalla hyvinvointiin -opintokokonaisuuteen. Ensimmäisessä opintoteemassa jokainen tutustuu omiin tavoitteisiinsa, unelmiinsa ja päämääriinsä. Ennakkotehtävä 1 Perehdy ennen ensimmäistä kokoontumiskertaa aihealueisiin ja pohdi, mitkä niistä ovat sinulle erityisen läheisiä. Olisiko niissä toteuttamisen arvoisia tavoitteita ja unelmia? Mihin haluaisit muutosta omassa elämässäsi? Ennakkotehtävä 2 Lue Marttailun viisi teesiä (kääntöpuolella kuvassa). Onko niistä suuntaviitoiksi omaan elämääsi? Mitä teesit voisivat tarkoittaa sinun elämässäsi? Toimintaideoita Ensimmäisessä opintokerhokokoontumisessa jokainen tekee oman aarrekarttansa. Aarrekarttamenetelmä: Aarrekartta on kuvakooste, jossa käytetään vaikka lehdistä leikattuja kuvia. Kartan tekijä valitsee kuvia, jotka puhuttelevat häntä itseään. Karttaa ei tarvitse selvittää tai tehdä muille. Kun kartat ovat valmiit, sovitaan jotkin päivämäärät esimerkiksi opintokerhon puoliväliin ja loppuun. Silloin jokainen voi tarkastella karttaansa ja miettiä, miten siinä kuvatut unelmat ovat toteutuneet: Mitä on tapahtunut? Mikä on mahdollisesti ollut unelman toteutumisen esteenä? Toteutanko toisten unelmia vai omiani? Olisiko syytä täsmentää päämääriäni tai muuttaa asenteitani? Näin teet oman aarrekartan 1. Varaa itsellesi tarpeeksi työskentelytilaa sekä kuvalehtiä, esitteitä, muistilappuja, kyniä, liimaa, sakset ja iso paperiarkki. Tee kartasta sen kokoinen, että voit kiinnittää sen näkyville kotona tai töissä. 2. Valitse kuvia, jotka kuvaavat unelmiasi. Kuvat voivat olla konkreettisia (uusi polkupyörä), viitteellisiä (kukat, järvi) tai abstrakteja (värit, muodot). Voit myös piirtää tai maalata karttaan ja kirjoittaa siihen sanoja. 3. Asettele kuvat karttaan itsellesi sopivalla tavalla, vaikka erilleen, lomittain, tai ryhmiin. Keskity niihin asioihin, jotka tällä hetkellä tuntuvat tärkeimmiltä. Samassa kartassa voit kuvata yhden tai muutamia unelmia. 4. Laita valmis aarrekartta paikkaan, josta näet sen päivittäin. Näin mielesi askartelee sen kysymyksen parissa, millaista elämä on sitten, kun unelma on totta. Kartta laittaa sinut myös tietoisesti pohtimaan sitä, mitä todella haluat. 5. Määrittele tarkistushetki. Kirjoita karttaan tärkeät päivämäärät: milloin kartta on tehty, milloin on välitarkastuksen aika ja milloin toivot unelmasi toteutuvan. 6. Jos mitään ei tunnu tapahtuvan, mieti, mistä se johtuu. Mikä estää muutoksia ja unelmien toteutumista? Mitä teen päästäkseni esteistä eroon? Mikä viidestä marttateesistä on sinulle merkittävin? Oliko aarrekartan tekeminen helppoa vai vaikeaa? Miksi? Miten haluaisit hidastaa? Miten se vaikuttaisi elämänlaatuusi?\n8 2. Ruokaa rauhassa Kun puhutaan hidastamisesta ja ruoasta, tarkoitetaan usein ruoan valmistamista perusraaka-aineista, alusta asti itse. Ruoka tehdään ajatuksella: suunnitellaan ateriat etukäteen ja tehdään juuri sen verran, kuin tarvitaan. Ei hamstrata, ei valmisteta herkkuja varmuuden vuoksi. Tähteet käytetään seuraavana päivänä, eikä ruokaa juuri päädy roskiin. Hidastaja saattaa kasvattaa itse raaka-aineita tai kerätä niitä metsästä. Häntä kiinnostaa ruoan alkuperä ja hän valitsee mielellään eettisesti ja ympäristöystävällisesti tuotettuja elintarvikkeita ja lähiseudun tuotteita. Ota aikaa ruokailuun ja kunnioita säännöllisiä ruoka-aikoja. Nauti siitä ateriasta, mikä sinulla on edessäsi. Älä hotki, älä tankkaa. Näin huomaat, milloin tulet kylläiseksi. Herkuttele hitaasti ja voit paremmin. Kaunis kattaus, hyvä seura ja ajan kanssa nautittu ateria rentouttaa ja tuo hyvää oloa. Kutsu sukulaisia tai ystäviä silloin tällöin aterioimaan perheesi kanssa. Elvytä ruokaperinnettä ja muistele ruokia, joita söit lapsuudessasi. Löytyisikö jostakin reseptit niihin? Osaisiko joku opettaa sinulle perinteisten ruokien tekoa? Muista keskittyminen ruoka-aineiden valintaan ja ruoan valmistamiseen lisäävät syömisen nautintoa. rauhallinen ateria tarjoaa rentouttavan ja nautinnollisen hetken, joka alentaa stressiä. kun arvostat ruokaa, annat sille aikaa. Silloin syöminen ei ole sijaistoiminto tai lohduke, vaan tarjoaa hyvinvointia ja elämyksiä. rauhalliset, säännölliset ateriat ehkäisevät napostelua. kun syöt rauhassa ruoan tuoksun, maun, ulkonäön ja pöytäseuran merkitys kasvaa maku- ja hajuaisti harjaantuvat. Opit tunnistamaan raaka-aineiden ominaismaut ja tuoreuden aivoille jää aikaa aistia kylläisyyden tunne, joten kohtuullinen annos ruokaa riittää. Toimintaideoita 1. Lähiruoka. Tutustuminen oman paikkakunnan ja lähialueen ruokatuotantoon. Sopikaa opintoryhmän kanssa vierailu lähiruokatilalle tai -myymälään. Jos tälläista on hankala löytää, tutustukaa paikallisen kaupan lähiruokavalikoimaan. Lisätietoa: Onko lähiruokaa helppo löytää kaupoista, hallista tai torilta? Käytätkö lähiruokaa kotona ruoanvalmistuksessa? Mitkä asiat vaikuttavat ruoka-ainevalintoihin? 2. Lapsuuden ruoat. Muistellaan lapsuuden aikaisia ruokia ja valmistetaan niitä. Kertokaa toisillenne ruokamuistoja lapsuudesta. Mikä oli lempiruokasi, mitä inhosit; miksi? Millaista oli ruokailu arkena, entä juhlissa? Muistatko jonkin erityisen aterian? Kuka teki ruokaa? Jokainen miettii valmiiksi yhden ruokamuiston. Jokainen tuo opintokerralle ruoka-ohjeen, joka sopii hidastamisteemaan. Mitä ruokia ei enää valmisteta? Millaisia ruokia sinun lapsuudessasi tarjottiin arkena? Millaisia olivat lapsuuden juhlaruoat?\n10 3. Luonnon oma aikataulu Puutarhanhoidossa hidastaminen on luontaisesti läsnä. Kasvit kasvavat oman rytminsä mukaan ja kasvukausi etenee luonnon omassa aikataulussa. Voimme vain vähän jouduttaa tai hidastaa kasvua erilaisilla hoitotoimenpiteillä ja viljelymenetelmillä. Hidas muutos onkin yksi selitys sille, miksi kasvun seuraaminen lumoaa monet. Ryhdy seuraamaan ympäristön kasvien kehitystä. Näet uusia asioita ja huomaat, kuinka mielesi rauhoittuu, kun pysähdyt hetkeksi. Toimintaideoita 1. Huonekasvien hoito Monet huonekasvit ovat pitkäikäisiä, kun niitä hoitaa säännöllisesti. Valitkaa jokainen itsellenne oma kasvi: sellainen, joka sinulla jo on, tai sellainen, jonka hankkimista olet ajatellut tai joka kiinnostaa sinua erityisesti. Tutustukaa kasvien ominaisuuksiin ja hoitoon. Esitelkää omat kasvinne kokoontumisessa toisillenne ja vaihtakaa kokemuksia. Kasvin voi tuoda mukanaan nähtäväksi. Jollakin on ehkä kasvi, jonka voi jakaa ja istuttaa uudelleen. Jokainen saa jakotaimen kotiinsa, ja opintokerhonne voi ottaa sen nimikkokasvikseen. Tutustukaa huonekasveille tarkoitettuihin kukkamultiin ja lannoitteisiin ja vertailkaa tuotteiden ominaisuuksia. Ota selvää millaisissa olosuhteissa kasvi kukoistaa. Kuinka paljon se tarvitsee valoa? Millainen kastelun ja lannoituksen tarve sillä on? Selvitä, milloin kasvi kukkii? Tarvitaanko kasvin hoidossa jotain erityistoimenpiteitä? Miten kasvia voi lisätä? Mitkä huonekasvit menestyvät vähässä valossa? Mikä on paras tapa lannoittaa huonekasveja? Mitkä kasvit kestävät kuivuutta? Mitä tuholaisia kasveissa esiintyy ja miten niistä pääsee eroon? 2. Kasvien lisäys siemenistä tai pistokkaista Valitkaa lisättävät kasvit ja lisäystapa vuodenajan mukaan. Kevättalvella ja keväällä kylvetään yksivuotisia koriste- ja hyötykasveja kesää varten. Monivuotisten kasvien siemenet voidaan kylvää keväällä tai syksyllä. Syksyllä kannattaa kylvää etenkin sellaisten lajien siemenet, jotka tarvitsevat kylmäkäsittelyn. Huonekasvien varsipistokkaat juurtuvat parhaiten keväällä. Puiden ja pensaiden pistokkaita otetaan joko ennen silmujen puhkeamista keväällä tai kesällä uudesta kasvusta. Monivuotisten kasvien lisääminen on mielenkiintoista ja taimikasvatus vie aikaa. Kiirehtiminen ja hoputtaminen eivät tepsi kasveihin. Niiden kanssa voit kokea, mitä hidastaminen on käytännössä. Valitse itsellesi kasvi, jonka lisäystapaan ja taimikasvatukseen perehdyt. Kokeile käytännössä kasvien lisäystä. Esittele seuraavalla opintokerralla oma kasvisi. Mitä huonekasveja on helppo lisätä pistokkaista? Mitä ovat varsi-, tyvi-, lehti-, ja juuripistokkaat? Mitä on siementen kylmäkäsittely? Miksi se tehdään? Miksi siemenet eivät aina idä?\n12 4. Selviänkö vähemmällä: kodin paastokuuri Kulutus on monien tarpeiden tyydytystä, valintojen tekemistä, itsensä ilmaisua, elämyksiä ja kokemuksia. Käytämme ja omistamme paljon tavaroita, joita pidämme välttämättöminä. Loputtomat vaihtoehdot ja runsas tarjonta voivat hämärtää sitä, mikä on oikeasti tarpeellista. Voiko tavaramäärä jopa vähentää hyvinvointia ja tyytyväisyyttä? Kodin paastokuuri on sukua kodin kaaoksen kesyttämiselle. Kun käyt läpi kodin kaappeja ja tyhjennät ne turhasta, huomaat, mitä kaikkea omistat ja missä kunnossa tavarat ovat. Toimintaideoita tavaran haaste 100 tavaran haasteen taustalla on kaipuu kohtuullisuuteen. Haasteen aikana henkilökohtaiset tavarat karsitaan 100 tärkeimpään. Loput tavarat laitetaan kiertoon. Henkilökohtainen tavara tai tavarakokonaisuus on esine, joka ei ole yhteiskäytössä. Mieti, mitkä sinulle ovat 100 välttämättömintä tavaraa, joita ilman et voisi elää. Voitte yhdistää tehtävään tavaroiden vaihtotorin. Jokainen tuo tapaamiseen mukaansa muutaman tavaran, joita ei itse tarvitse. Mitä ajatuksia 100 tavaran haaste herättää? Mitkä olivat kunkin 100 tärkeintä tavaraa? Mitä merkitystä omistamiesi tavaroiden määrällä on hyvinvointiisi? vaatteen haaste Eikö kaapissa ole mitään päällepantavaa? Entäs jos joutuisit selviytymään 10 vaatteella? Nettisivuilla on esitetty kuuden vaatteen haaste. Haasteen voi ottaa vastaan tyyli- ja laatukysymyksenä, rahan tai ympäristön säästäminen mielessä tai elämän selkeyttämiseksi. Jokainen, joka lähtee mukaan, varmasti oppii jotain uutta itsestään. Nyt on marttojen vuoro testata, kuinka hyvin 10 vaatteella pärjää. Aloittakaa testi kuukautta ennen tapaamistanne ja katsokaa miten käy. Valitse korkeintaan 10 vaatetta, joita käytät kuukauden. 10 vaatteeseen ei lasketa alusvaatteita, päällystakkeja, sukkahousuja, huiveja, kenkiä, koruja, hattuja, hansikkaita jne. 10 vaatteen lisäksi saat käyttää erikseen myös urheiluvaatteita, yövaatteita ja juhlavaatteita, tarpeen mukaan ja harkiten. Jos sinulla on kaksi täysin samanlaista ja samanväristä vaatetta, ne voidaan laskea yhdeksi. Luo ja julkaise omat sääntösi, jos tämä määritelmä ei sovi sinulle. Miten haaste sujui. Mitkä vaatteet valitsit ja miksi? Kuinka selviydyit eri tilanteissa? Kerro esimerkkejä. Voit kuvata 10 vaatetta, jotka valitsit. Näytä ne muille jakaessanne kokemuksia ja oivalluksia.\n13 JÄRJESTÖTOIM INTA JÄRJESTÖTOIM INT JÄRJESTÖTOIM I JÄRJESTÖT\n14 5. Hidasta, kohtaa ja kuuntele Järjestötoiminta on täynnä organisointia. On kokouksia, talkoita, kahvituksia ja myyjäisiä. Etsitään tekijöitä, sovitaan vuoroista, kuljetetaan ja järjestetään. Tämä kaikki on mukavaa ja tarpeellista, ja näin yhdistys toteuttaa tehtäväänsä. Välillä on kuitenkin hyvä pysähtyä ja miettiä, onko kaikki se, mitä teemme tarpeen ja välttämätöntä. Voisimmeko yhdistyksessämme keskittyä ja miettiä, mitkä ovat toiminnan kannalta olennaiset ja tärkeimmät asiat. Joskus kannattaa pohtia, mikä on juuri meidän yhdistyksemme tarkoitus, ja edistääkö toimintamme sitä. Kaikkea ei ole tarpeen tehdä juuri tänä vuonna. Tavoitteita ja toimintaa voi jakaa monelle vuodelle. Toiminta tuottaa enemmän iloa, kun siihen on aikaa paneutua ja tehdä asiat kunnolla ja kiireettä sekä nähdä onnistunut lopputulos. Marttatoiminnan lähtökohta on, että jäsenet ovat mukana vapaaehtoisesti, harrastamassa itselleen mieluisia asioita. Mitä jos ottaisimme aikaa kohdata toisemme ja kuunnella toisiamme. Erilaisten kädentaitojen ääreen on helppo kokoontua. Siinä on samalla mahdollisuus rauhoittua ja kuunnella muita sekä kertoa itsestään. Toimintaideoita 1. Uusien jäsenten ilta Uudet jäsenet kokevat joskus jäävänsä syrjään yhdistyksen toiminnasta, elleivät he itse osaa olla aktiivisia ja osallistua. Järjestäkää yhdistyksessä uusien jäsenten ilta ja kutsukaa mukaan viime vuosina liittyneet jäsenet, jotka eivät ole olleet mukana yhdistyksen toiminnassa. Tilan varaaminen, kutsut, ilmoittautumiset ja tarjoilu. Sisältö (järjestön lyhyt historia, organisaatio, toiminta, jäsenen vaikutusmahdollisuudet, yhdistyksen toiminta) Miksi haluat olla martta? Miksi uusien jäsenten sitouttaminen on tärkeää? Mikä on Marttajärjestön tarkoitus sääntöjen mukaan? Mitä etuja jäsenillä on paikallisesti ja valtakunnallisesti? Miten jäsen voi vaikuttaa omassa järjestössään? 2. Parhaiden vinkkien käsityöilta Laitetaan ideat kiertoon ja järjestetään yhteinen ilta, jossa kukin jakaa parhaan vinkkinsä muille. Tee mallityö ja valmistaudu jakamaan vinkkisi muille. Varatkaa jokaiselle aikaa esittelyyn esim minuuttia. Mitä käsillä tekeminen merkitsee sinulle? Onnistunein tai epäonnistunein kokemukseni? Ovatko kädentaidot osa marttatoimintaa? Haluatko edistää kädentaitoja yhdistyksessäsi vetämällä käsityöiltoja? 3. Historiailta ja teemavuodet Katsotaan menneesseen ja tutustutaan järjestömme historiaan. Kun tuntee historian, tietää, mihin ollaan menossa. Sovitaan, kuinka laajasti historiaa käsitellään. Sovitaan aiheet, jotka kukin valmistelee (esim. järjestön perustaminen, keskeiset henkilöt, toiminta eri vuosikymmenillä, järjestöasut, kansainvälinen toiminta, järjestön saavutuksia, Emäntälehti ja Martat-lehti, teemavuodet..) Mistä marttajärjestön saavutuksista olet ylpeä? Miten martat ovat toimineet yhteiskunnallisina vaikuttajina? Miten alkuaikojen neuvonta poikkeaa tämän päivän neuvonnasta? Mitä kulloiseenkin aikaan sopivia teemavuosia on vietetty aikaisemmin?\n16 6. Keskity ja karsi Martoilla on pitkään ollut yhteistyöhanke Länsi-Afrikassa, Burkina Fasossa. Sikäläiset kumppanimme ovat osoittaneet meille kiireen suhteellisuuden. Burkina Fasossa neuvontatilaisuus, ruokakurssi tai kokous alkaa vähitellen, sitten kun tilaisuuden puheenjohtajan mielestä riittävän moni on paikalla. Koko ajan ollaan valmiita ottamaan vastaan lisää väkeä. Tilaisuuden vetäjä tekee kiireettömästi tiivistelmiä useaan otteeseen tilaisuuden aikana, jotta nekin, jotka tulevat kauempaa tai myöhemmin paikalle, pääsevät mukaan asiasisältöön ja tunnelmaan. Myös poislähtö tilaisuudesta tapahtuu porrastetusti, koska ihmisillä on eripituiset kotimatkat, ja kotiin on turvallisuuden vuoksi ehdittävä ennen pimeää. Afrikkalaisessa neuvontatilaisuudessa on tavallista, että tilaisuudessa asiat käydään läpi neljällä tai viidellä kielellä; puhutaanhan pelkästään Burkina Fasossa 64 eri kieltä. Kaikille on itsestään selvää, että aikaa otetaan niin paljon kuin sitä tarvitaan. Meidänkin on mahdollista kokea kielten rikkautta, onhan meillä esimerkiksi ruotsinkielinen sisarjärjestö Marthaförbund. Marttayhdistykset tekevät yhteistyötä maahanmuuttajien kanssa, ja monen martan äidinkieli on jokin muu kuin suomi tai ruotsi. Voimme opetella arvostamaan toistemme äidinkieliä monikulttuurisessa tai monikielisessä marttaillassa. Toimintaideoita 1. Kiireetön ilta kahdella kielellä Lähtökohtana on asenne, että tässä tapaamisessa ei ole hoppu. On aikaa selittää kaikki asiat riittävän monella kielellä ja niin, että kaikki ymmärtävät. Jos aiheena on askartelu, ohjaaja järjestää työpajan, johon osallistujat liittyvät sitä mukaa kuin ehtivät paikalle. Jokainen läsnäolija ottaa henkilökohtaiseksi tehtäväkseen kommunikoida sellaisen henkilön kanssa, jonka äidinkieli on jokin muu kuin hänen omansa; tulkin välityksellä tai ilman. Valitkaa yhdessä illan teema. Se voi olla helppoa askartelua tai ruuan valmistusta tai nyyttikestit, joihin yhdistetään omien ruokien ja ruokamuistojen esittely. Tässä tehtävässä aihe ei ole tärkein, vaan se, että ilta toteutetaan omia aikakäsityksiä luovasti rikkoen. Valitkaa tekemistä vain sen verran, että rauhallinen tahti säilyy koko kokoontumisen ajan ja että kaikki ehtivät oppia sen, mitä on tarkoituskin. Kutsukaa mukaan lähiympäristöstänne ihmisiä, joiden äidinkieli on jokin muu kuin suomi. Kieli voi olla esimerkiksi viittomakieli, ruotsi, romanin kieli tai saame. Miettikää tilaisuuden jälkeen, miten ilta erosi tavallisesta kokoontumisesta. Mikä toimi, mikä ärsytti? Voiko illan rytmistä oppia jotakin? Onnistuiko tehtävien tasapuolinen jakaminen? Voisiko tällaisen yhteistyön ottaa osaksi marttatoimintaa? 2. Kuka maksaa ostoskorin laskun? Hankimme päivittäin elintarvikkeita ja muita kulutushyödykkeitä, joita valmistetaan eri puolilla maailmaa. Usein tuotteen reitti on kulkenut maanosasta toiseen, ennen kuin se on saavuttanut suomalaisen marketin. Tutustukaa Eettisen kaupan puolesta ry:n nettisivuihin Jakakaa jokaiselle osallistujalle artikkelikokoelmasta 1-2 artikkelia, jotka luette ennen kokoontumista. Jokainen osallistuja esittelee vuorollaan yhden ajatuksen, joka hänelle heräsi nettisivuista ja artikkeleista. Illan tarkoitus ei ole päätyä yhteen oikeaan vastaukseen, vaan käydä keskustelua siitä, mitä vastuullisuus tarkoittaa suomalaiselle kuluttajalle. Tuokaa esiin omia valintojanne, mielipiteitänne ja kokemuksianne. Onko kuluttaminen 2010-luvun keino vaikuttaa maailman menoon? Vieläkö uskomme, että äänestäminen kannattaa? Mitä muita yhteiskunnallisen vaikuttamisen ja maailmanparantamisen tapoja on olemassa? Onko syyllisyydentunne ja maailmantuska globaalien ongelmien edessä turhaa, vai normaali reaktio?\n18 7. Hyvä teko - parempi mieli Miten voisimme yhdistyksessämme tehdä hyvää yhdessä? Nyt tavoitteena on laittaa hyvä kiertämään, ja miettiä, olisiko se jatkossakin osa yhdistyksemme toimintaa. Ulkopuolinen apu on tervetullutta esimerkiksi päiväkodeissa, iltapäiväkerhoissa, kouluissa, palvelutaloissa ja vanhainkodeissa. Tapaamisissa voimme tuottaa iloa ja hyvää mieltä yhteisöömme ja ympärillemme. Vierailu on suunniteltava hyvin aikatauluista ja sisällöistä lähtien. Tiedustelkaa, onko vierailukohteellanne joitakin erityisiä toivomuksia. Vastuuhenkilö voi käydä paikalla etukäteen tutustumassa paikkaan ja sopimassa käytännön järjestelyistä. Varatkaa tarpeeksi aikaa suunnitteluun, sopikaa tehtävät ja vastuunjako ryhmässänne. Kunnioittaminen, kuunteleminen ja luottamus ovat yhteisten hyvien hetkien perusta. Toimintaideoita 1. Vierailu päiväkotiin tai kouluun Sopikaa ryhmässänne alustavasti, minkä ideasta tai teeman toteutatte Kysykää toiveita kohteesta, jonne haluatte mennä ja sopikaa ennakkokäynti, aikataulu ja sisältö. Tehkää kirjallinen suunnitelma ja varatkaa tarvittavat materiaalit. Toimintavinkkejä Leipominen, askartelu tai käsityö, taimien istutus, luontoretki 2. Vierailu palvelutaloon tai vanhainkotiin Toimintavinkkejä Ulkoileminen vanhusten kanssa, käsityö- tai askartelutuokio, leipominen, laulutuokio 3. Mukaan marttailtaan Pohtikaa yhdessä, kenet tai minkä ryhmän haluatte pyytää vieraaksi yhdistykseenne. Valitkaa aihe ja sisältö marttailtaan Sopikaa kutsuista, järjestelyistä ja vastuuhenkilöistä Miten tapahtuman suunnittelu ja toteutus sujui? Oliko valittu kohderyhmä sopiva? Miten vastuunjako onnistui? Millaista palautetta saitte? Haluaisitteko järjestää yhdessä vastaavanlaisia tapahtumia jatkossa?\n19 8. Teimme sen yhdessä Tätä opintomateriaalia voi käyttää opintokerhon runkona. Opintokerhon laajuus on 2 opintopistettä. Opintokerhon voi sisällyttää esimerkiksi osaksi taitoavainsuoritusta. Opintokerhon päättyessä ryhmä kokoaa oman opintokansion, jossa kerrotaan yhteisestä opintosuorituksesta. Jokaisesta kokoontumiskerrasta liitetään mukaan jotakin havainnollista materiaalia. Tätä opintomateriaalia voi käyttää opintokansion välilehtinä. Opintokansio voi sisältää tärkeät sisällöt ja muistot opintokerhosta. Ryhmäläiset kokoavat kansion yhdessä. Siihen voi yhdistää tekstejä, kuvia ja piirroksia. Jokainen saa ikuistaa paperille tai pahville muistojaan, tunnelmiaan ja ajatuksiaan ryhmästä ja sen opintotaipaleesta. Itse suunniteltu ja koostettu kansio tai albumi on parhaimmillaan oikea taideteos. Ohjeita ja ideoita opintokansion kokoamiseen saat Martat-lehden jutusta Kaunista skräpäten (numero 8/2010, s.32-33). Juttu on myös jäsensivuilla osoitteessa:


kalastus – Janne\nVietimme rakkaan vaimoni kanssa pitkän viikonlopun Kaakkois-Suomessa. Kävimme, kuten jossain vaiheessa totesin, katsomassa onko mökki pystyssä ja järvessä vettä. Oli ja oli. Viime perjantaina lähtiessämme lämpömittari näytti jo yli 20 celsiusasteen lukemia. Henkilökohtaisesti en oikein pidä helteestä ja auringonpaisteesta. Johtunee ihotyypistäni, joka aiheuttaa ihon punoituksen heti, kun Aurinko jossain vilahtaa. Muutenkin viihdyn paremmin viileässä, kuin kovassa kuumuudessa.\nPalataan kuitenkin aiheeseen. Päästyämme perille, oli ensimmäisiä toimiani lämpömittarin heittäminen järveen. Käsituntumalla vesi ei ollut aivan kylmää, joskaan ei lämmintäkään. Mittari vahvisti arvion kertoessaan veden olevan 16-asteista. Saunan lämmityksen aikana Aurinkoinen ehti painua mailleen, jonka seurauksena veden lämpötila laski asteen verran. Vesi oli siis aivan kohtuullista, ainakin minulle. Kävin siis pulahtamassa ennen saunaan menoa. Ja toki monesti saunomisen aikanakin.\nOlen kerran aikuisiällänix uinut kylmässäkin vedessä. Eräällä kurssilla ohjelmaan kuului hypotermiauinti. Tuota uintia varten mereen tehtiin suuri avanto ja lämpötilaksi saatiin mitattua noin 0,5 astetta. Voin vakuuttaa, että se oli kylmää. Veteen laskeutuessa olo oli kuin neulatyynyllä. Tuntui siltä kuin jokaista vedessä olevaa ihon osaa olisi tökitty pienillä neuloilla. Testiin kuului uinti pelastuslautalle, sille kiipeäminen ja mikä pahinta laskeutuminen takaisin veteen. Sitten uitiin taas ja noustiin laiturille. Se viisiminuuttinen uintiretki on jotenkin jäänyt mieleen. Eipä olisi tarvinnut pitsiä nypläillä niillä kohmeisilla räpylöillä. Hyvä kun sai otteen laiturin tikkaista ja pääsi kiipeämään ylös.\nMutta taasko eksyin aiheesta. Olimme siis mökillä ja saunomassa. Niin meni perjantai-ilta. Lauantain aloitin heräämällä aikaisin, siis ennen kahdeksaa. Aamupalan (ruisleipää ja hirvisäilykettä) jälkeen pukeuduin metsävaatteisiini ja lähdin metsään hiippailemaan. Tarkoitukseni oli kartoittaa talven aikaisia tuhoja ja tietenkin tarkkailla luontoa. Tein melkoisen lenkin, kävellen välillä tietä pitkin ja sitten taas metsän siimeksessä. Tapasin lenkilläni myös mökkinaapurimme ja sorsastuskaverini. Sain kuulla lähistöltä löytyneen karhun jälkiäkin taas kerran. Susista ja ilveksistäkin oli ollut talven aikana havaintoja. Onpa noita petoja joskus vieraillut myös mökkitontillamme. Itse en kuitenkaan ole sellaisia vielä bongannut.\nTällä kertaa metsäkävelyni oli melko tapahtumaköyhä, mainittavin lintubongaukseni taisi olla käpytikka tai pari. Jäljistä päätellen metsässä kuitenkin majailee hirviä ja valkohäntäpeuroja. Metsäkauriista en ole varma, peuroilla voi olla vasoja, jotka olivat jättäneet pienet sorkanjäljet. Positiivista metsässä oli kuitenkin se, etteivät myyrät olleet syöneet kaikkia kuusentaimia. Vielä niitä oli jokunen vihreänä.\nPäästyäni metsästä takaisin mökille, olikin jo aika lähteä anoppia tapaamaan. Kävellessä tuli kuitenkin hiki, joten pakkohan sitä oli käydä taas järvessä viilentymässä ennen lähtöä. Sitä en kyllä osaa sanoa auttoiko tuokaa pitemmän päälle, sillä päivästä tuli helteinen. Autossa tuli siis taas hiki melko pian lähdön jälkeen.\nPalattuamme taas mökille, lähdimme hieman soutelemaan. Otin mukaani myös virvelin ja yhden hyväksi kokemani vieheen. Rakas vaimoni asettui airoihin ja minä istuin veneen perälle. Edetessämme pitkin lahden pohjukkaa viskelin uistinta sinne tänne. En kovin suuria odotuksia asettanut tälle kalastuskerralle. Päivä oli varsin kuuma, eikä muistaakseni sellaisina päivinä kalat välttämättä jaksa syödä.\nErään kaislikon reunalla kuitenkin kala erehtyi nappaamaan uistimeen kiinni. Tunsin sen tempoilevan siiman päässä. Ryhdyin kelailemaan siimaa puolalle pikkuhiljaa. Koko ajan tuntui melko voimakasta tempoilua. Sitten kävi se perinteinen pikkuvirhe. Päästin siimaa hieman löystymään vavan kärkeä liikauttamalla. Kala otti tilaisuudesta vaarin ja päätti hylätä uistimeni. Tietenkin tunsin heti kalan päässeen irti ja jouduin kelaamaan tyhjän uistimen veneeseen. En edes päässyt näkemään millainen vonkale siiman päässä kävi. Voimaa sillä kuitenkin oli, mutta joskus pieni hauki vastustaa isoa enemmän. Siitäkin olen joskus saanut kokemusta.\nHarmittihan se, kesän ensimmäisen kalansaaliin kadottaminen. Ei tarttunut toista kertaa, vaikka yritin houkutella. Eikä muuten edes yrittänyt mikään muukaan kala enää sinä päivänä. Palailimme mökille saunan lämmitykseen. Vesikin oli päivän aikana lämmennyt useita asteita, joten uiskentelu oli jo mukavampaa.\nNiin – tokihan sain taas käsivarteni ja niskani punoittamaan vesillä.\nHelteinen viikonloppu vaihtui melko pikaisesti sateeseen. Sateesta huolimatta kävin tänään suunnistamassa. Tai eksymässä, ihan kuinka vain. Mikään yleisömenestys ei tainnut tämä päivä olla Mynärasteilla. Välillä satoi melkoisesti, eikä tuulikaan oloa helpottanut. Vielä kun lämpömittari oli nippa nappa kymmenen asteen paremmalla puolella, ei metsäkävelyni tapahtunut parhaassa mahdollisessa kelissä. Lähdinpä kuitenkin, enhän ole sokerista.\nTaas jouduin etsiskelemään ensimmäistä rastia. Minulla tuntuu joskus olevan ongelmana liian kova vauhti. Kuljen rasteista ohi, enkä tarkkaile riittävästi karttaa. Silloin tällöin huomaan myös pitäväni liian tiukasti kiinni kuvittelemastani paikasta. Etsin maastosta kuvitelmaani tukevia seikkoja sen sijaan, että yrittäisin katsoa miten kartta oikeasti esittää maastoa. Tänään kuitenkin onnistuin pikku eksymisistä huolimatta määrittämään paikkani uudelleen, kunhan totesin olevani eri paikassa, kuin kuvittelin.\nLopulta pääsin taas maaliin kierrettyäni kaikki rastit, vieläpä oikeassa järjestyksessäkin. Tosin aivan märkänä. Onneksi kalvopuvut on keksitty. Olin vain pintamärkä, paitani oli kostunut hikoilun seurauksena. Gore-Tex kengistäni huolimatta jalkani olivat sitä vastoin aivan märät. Päättelin sen johtuvan sukan kastumisesta lyhytvartisessa kengässä. Kun sukka kastuu nilkasta, niin hetken kuluttua koko sukka on märkä. Sikäli huonoja ovat tuollaiset puuvillaiset urheilusukat. Pitäisi varmaan hankkia säärystimet.\nRakas vaimoni kysyi tänään lähtiessäni mikä minua oikein vetää suunnistamaan tällaisellakin säällä. Taisi vielä itse arvioida syynä olevan enemmänkin metsä kuin suunnistus. Ja niinhän se taitaa olla. Minkä minä sille voin – minä kun viihdyn metsässä.\nxSanoin tässä aikuisiällä, sillä lapsenahan sitä tuli lutrattua missä tahansa lätäkössä, vaikka jääpalojen keskellä aina, kun vain oli mahdollista.


#mainiomarraskuu - Arkeen Kätketty Aarre\nasentava, ankea, myrskyinen, synkkä, harmaa, pimeä, kolea, kylmä, väsyttävä, uuvuttava. Siinäpä muutama adjektiivi, jotka tulevat mieleen marraskuusta. Veikkaanpa, että marraskuu on todella harvan lemppari kuukausi, mutta aika monen kestoinhokki. Se nyt vaan on melkoisen blaa, eikö?\nMutta voisiko se olla jotain muuta? Voisiko marraskuu olla mainio ja mukava, energinen ja eloisa, lempeä ja lataava? Sitä lähden kokeilemaan #mainiomarraskuu -projektillani. Aion panostaa kokonaisvaltaiseen hyvinvointiin ja hyvään oloon sen sijaan, että märehtisin marraskuisessa masennuksessa muutaman muun suomalaisen kanssa.\nKaamosaikana talviunille meneminen maittaisi, ja vaikka kuinka olisi kiva hyggeillä aamusta iltaan, niin se nyt ei vaan ole mahdollista. Siksi vaikka tähän aikaan vuodesta pitää sallia väsymys ja nautiskella hyggestä, voi lisäksi huoltaa ja hoivata mieltä ja kehoa myös energiaa antavilla jutuilla. Nyt kun asiaa mietin, niin eikö juurikin vuoden synkimpänä ja väsyttävimpänä kuukautena olisi järkevääkin pitää itsestään extra hyvää huolta?\nOlen koonnut listan asioista, joiden tiedän tuovan itselleni hyvää oloa, ja aion sitoutua näiden asioiden toteuttamiseen koko marraskuun ajan. Raportoin täällä sitten aika ajoin, miten menee ja miltä tuntuu. Katsotaan, tuleeko tästä mainioin marraskuu vähään aikaan!\n10 päivittäistä tapaa panostaa kokonaisvaltaiseen hyvinvointiin\nMarraskuu ei ehkä säiden puolesta ole sieltä upeimmasta päästä, pikemminkin vähän hanurista, hehe. Mutta siitä huolimatta aion yrittää mennä ulos ja haukata vähän happea joka päivä.\n2. Lihaskunto ja kehonhuolto\nVahva keho, vahva mieli? Olen huomannut, että kun teen jotain kehollani on mielenikin virkeämpi ja seesteisempi. Siispä aion yrittää aktivoida kroppaani päivittäin: oli se sitten venyttelyä, 10 minuutin pilates Youtubesta tai treeni.\n3. Ravitseva ruoka\nHaluan joka päivä syödä jotain ravitsevaa: hedelmiä, marjoja, kalaa, hyviä rasvoja tai muuta. Ei siis pelkkiä pipareita ja glögiä. Niitäkin toki.\nVedenjuontini on ollut lähiaikoina liian vähäistä, kun imetys ei laukaisekaan armotonta janon tunnetta joka kerta. Siispä aion tietoisesti juoda vettä ja paljon, sillä imetys vaatii paljon nestettä.\nOmegat ja multivitamiinit kehiin.\nOlen käyttänyt kirkasvalolamppua jo kymmenisen vuotta ja minun kohdallani se kyllä auttaa. Siispä *naks* lamppu päälle joka aamu aamupalalla. 20-30 minuuttia tekee hyvää.\nVähintään yhden hyvän biisin kuuntelu - ja ehkä mukana jammailu - joka päivä.\nHaleja ja pusuja, silittelyä ja vierekkäin kyhnäämistä rakkaiden kanssa. Oksitosiinit virtaamaan.\nKauniit asiat kohottavat mieltä ja ravitsevat sielua. Haluan antaa itselleni yhden kauniin hetken päivittäin: kauniita kukkia kotona, kynttilöiden sytyttäminen, kauniisti katettu pöytä, auringonlaskun ihaileminen (kello 15 iltapäivällä...) tai vaikka naistenlehden selaaminen.\nJokainen päivä ei välttämättä ole hyvä, mutta jokaisessa päivässä on hyvää. Aion kirjata ylös päivän päätteeksi kiitollisuusaiheeni ja kiittää niistä.\n10 viikoittaista tapaa panostaa kokonaisvaltaiseen hyvinvointiin\nPäivittäisten asioiden lisäksi on lista muita juttuja, joiden tekeminen virkistää mieltä ja kehoa.\nNeed I say more? Ah, ihana sauna.\nKuivan ihon kuoriminen ja hyvän tuoksuisen rasvan levittäminen iholle sen jälkeen. Kynsien lakkaaminen kauniilla värillä. Hiushoidon tekeminen. Kenties kasvohoitoon meneminen. Marraskuussa otan aikaa itseni hoitamiselle.\nHyggeily, tuo tanskalaisten lahja maailmalle! Marraskuu on mitä mainion kuukausi hyggeillä oikein olan takaa. Antakaa mennä! Mukavuusmaksimit tai miksei jopa överit? Näen jo silmissäni lasin hyvää portviiniä, laadukasta suklaata, kynttilöitä, hyvä kirja...\nKirjasta puheenollen minulla on yksi kirja aloitettuna, mutta en ole pitkään aikaan lukenut. Marraskuussa valitsen välillä sarjan tai somen sijaan lukea.\n5. Inspiroituminen ja oppiminen\nYksi virkistävimpiä asioita on oppia ja inspiroitua. TED-talkit, podcastit, saarnat ynnä muut ovat tähän erinomaisia.\nYstävien kanssa juttelu ja nauraminen. Ahh. Siispä treffit kehiin - joko virtuaalisesti tai livenä.\nEhkä marraskuussa menemme pitkästä aikaa ihan kaksin tekemään jotain? Tai sitten järkkäämme treffi-illan kotona.\n8. Tulevan suunnittelu\nSe, että on jotain kivaa odotettavaa piristää. Marraskuussa kannattaa suunnitella joulukuuta. Olen NIIN jouluihminen, joten aion ensi kuussa suunnitella mm. joulukonsertteihin menemistä, joulukuusen koristelua, joululahjoja, pikkujouluja...\n9. Sosiaaliset suhteet\nIhmisten seura tekee hyvää. Marraskuussa minulla on tiedossa mm. Isänpäivän juhlistamista, Äitien ilta ihanien Äiti-lapsipiiriläisten kanssa, pikkujouluja, blogitapahtumia... Kivaa päästä näkemään hyviä tyyppejä!\nUudet asiat virkistävät oli se sitten jonkin uuden asian tekeminen, maistaminen tai ehkä ostaminen. Haluan kokeilla jotain uutta reseptiä ja lisäksi minulla on muutamatkin lahjakortit käyttämättä, joten marraskuussa aion antaa itseni hankkia jotain uutta ja kivaa vaatekaappiin. Ja ehkä voisin mennä pitkästä aikaa tekemään kirpparikierroksen!\nTällaisia asioita löytyy minun #mainiomarraskuu -listaltani. Mitä sinun listallasi voisi olla? Päivittelen #mainiomarraskuu - matkaani varmasti Instan puolella, joten seurailepa sieltäkin.\nPosted by Petra at 9.32.00


Vaativa ja vaatteeton Jeesus – Kotimaa24\nVaativa ja vaatteeton Jeesus\n26.03.2016 03:14 - Jouni Parviainen\nLapsukaisten pukeutumisleikki synnytti palmusunnuntain aikaan syvän suuttumuksen. Se johti sanoilla silpomiseen. Nyt kävi näin. Vaan ei hätää: kyllä Jeesuskin kietoutui vaatteisiin.\nSaarnoissaan Jeesus vaati meitä siirtämään syrjään arjen huolet. "Eikö henki ole enemmän kuin ruoka ja ruumis enemmän kuin vaatteet?" (Matt. 6:25) Ja vihamiesten vääryyksiin hän neuvoi suhtautumaan tyynen rauhallisesti: "Jos joku vie sinulta viitan, anna hänen ottaa paitasikin." (Luuk. 6:29)\nJeesuksen seuraajat herättivät muissa kummastusta käytöstavoillaan, jotka näyttivät poikkeavilta. Kerran tuli puhe paastoperinteiden noudattamisesta. Silloin Jeesus antoi pesunkestävän vihjeen, että maailma on muuttumassa: "Ei kukaan ompele kutistamattomasta kankaasta paikkaa vanhaan viittaan. Silloinhan vanha vaate repeää uuden paikan vierestä ja reikä on entistä pahempi." (Mark. 2:21)\nAikakauden käänne oli jo aivan lähellä, kun Jeesus ratsasti aasilla Jerusalemiin. Nyt hän ei tullut salaa, vaan suuren kunnioituksen ja jakamattoman huomion kohteena. Seuraus? Kansa riehaantui levittämään vaatteitaan tielle. (Matt. 21:8)\nKiirastorstaina Jeesus muuttui opettajasta palvelijaksi ja vaihtoi sen merkiksi asuaan. "Niinpä hän nousi aterialta, riisui viittansa ja kietoi vyötäisilleen pellavaliinan." (Joh. 13:4) Muutamia tunteja sen jälkeen hänen elämänsä oli jo muiden armoilla. Hänet puettiin Pilatuksen palatsissa narrikuninkaaksi. Sieltä "Jeesus tuli ulos, orjantappurakruunu päässään ja purppuranpunainen viitta yllään, ja Pilatus sanoi: 'Katso: ihminen!'" (Joh. 19:5)\nNarrikuninkaan asu riisuttiin ja matka ristille alkoi. Rangaistuksen toteutettuaan sotilaat, kaikki neljä, saivat palkkioksi Jeesuksen vaatteet. Viimeinen niistä kuitenkin arvottiin: "He ottivat myös paidan, mutta kun se oli saumaton, ylhäältä alas samaa kudosta, he sanoivat toisilleen: 'Ei revitä sitä. Heitetään arpaa, kuka sen saa.' (Joh. 19:23-24)\nHaudassa Jeesuksen peite oli lahja lähipiiriltä. "Miehet ottivat Jeesuksen ruumiin ja kietoivat sen käärinliinoihin, pannen mukaan tuoksuaineita, niin kuin juutalaisten on tapana tehdä haudatessaan vainajansa." (Joh. 19:40)\nJeesus vaati huolettomuutta.\nHän nukkui kuolonunta ilman omia vaatteita.\nTänään muistamme päivää, jolloin Jumalan poika laskeutui maan alhaisimpiin syvyyksiin antamaan haudoissa oleville ainakin mahdollisuuden elämään, joka tästä näkökulmasta tarkoittaa Atso Eerikäisen ajatuksilla ilmaistuna käytännössä sitä, että hän siirsi heidät ”objektivoitumattomaan ikuiseen nykyhetkeen, joka on fysiikan saavuttamattomissa, kuten Einstein oikein päätteli” . ”Itämaan tietäjien” näkemyksissä tämä tarkoittaa mielestäni sitä, että mitä ”toukka kutsuu kuolemaksi, sitä Mestari kutsuu perhoseksi.”\nOmat ajatukset suuntautuvat jo huomiseen ja niiden myötä : https://www.youtube.com/watch?v=VL9xXyLrq00\nKristittynä elämisen ja kirkkovuoden iso kipeä jännite on mielestäni siinä, miten voi elää suurten käännekohtien ajassa jo nyt, mutta ei sittenkään vielä. Annmari Salmela on oivaltavasti tuonut tämän jännitteen esiin eilisessä (25.3.) blogissaan Kun pappi pilasi pitkäperjantain.\nNykyinen kirkkokäsikirja tarjoaa mahdollisuuden seurata Vapahtajamme askelia aiempaa pienemmin askelin. Jopa Jeesuksen kuolinhetki on saanut oman tekstivalikoimansa.\nMiltei kaikkien Jumalan pelastushistorian suurten käännekohtien kanssa me elämme jo tapahtuneen tietämisessä. Vain Kristuksen kuninkuudessaan palaamisen päivä, tuomiopäivä, on meiltä tietämättömissä.\nKiitos sulavasti soljuvasta tekstistäsi\nKun kirjoittaja viittaa tässä kaikkiin Raamattuun otettuihin evankeliumiin niin todettakoon, että Johanneksen evankeliumin antama kuva Jeesuksen persoonallisuudesta on aivan käsittämätön muihin evankeliumiin nähden vaikkapa Tuomaan evankeliumiin. Eipä siis ihme, että Johanneksen evankeliumi on voitu osoittaa utopiaksi. Jeesus oli humaani lähimmäisen rakkaus, ihmisarvostus sydämessään.\nKaikkien evankeliumien lainaaminen kirjoituksessa oli minulta tietoinen valinta. Jokaisen antama näkökulma Jeesuksen elämään ja opetukseen on mielestäni yhtä arvokas.\nTiedoksesi, että Jeesuksesta on kirjoitettu 20 evankeliumia. Toivottavasti uskot lääketieteen viimeisimpiin tutkimustuloksiin vaikka uskontotiede näyttää olevan 2000 vuoden aikaisella tasolla.\nReino Suni :”Toivottavasti uskot lääketieteen viimeisimpiin tutkimustuloksiin…”\nTiedoksi Reinolle, että myös yksi jälkeläisistämme harjoittaa PhD:nä yliopistossa lääketieteellistä tutkimusta. Mitä hänen uskoonsa tulee, kyseinen työ on vain vahvistanut sitä. Työssä heränneet kysymykset ovat olleet suurta ihmettelyä siitä, kuinka suuri täytyy olla sen viisauden, joka on saanut aikaan esimerkiksi yhden solun.\nReijo Suni: “Jeesuksesta on kirjoitettu 20 evankeliumia.” Minulla on kirjahyllyssäni Johannes Seppälän suomentamat Apokryfiset evankeliumit (1979 Joensuu). Siinä on mm. viisi evankeliumiapokryfia. Niissä löytyy yhtä ja toista, mitä voi käyttää hartauden harjoittamiseen. Tai kuten kääntäjä itse kirjoittaa johdannossa (s. 11): “Apokryfeihin ei pidä suhtautua liian vakavasti. — Niitä on parasta lukea, niin kuin kaunokirjallisuuden tuotteita ainakin–.”\nEnsiksikin nimeni on Reino Suni. Jos tällä tavalla luet sanomia, niin en yhtään ihmettele tekstejäsi. ” Kaikkien evankeliumien lainaaminen …. ”\nTosiaan mielestäni kaikkia evankeliumia on parasta lukea niinkuin kaunokirjallisuuden tuotteita ainakin, kun ne kaikki perustuvat perimätietoon. Toivottavasti ymmärrät mitä perimätieto merkitsee. Olen kylläkin valmis kertomaan sen sinulle.\nRobert J. Miller, editor. The Complete Gospels. Annotated Scholars Copyright. 1992. 1994 by Polubribge Press. All rights reserved. Prited in the United States of America.\nKiitos palautteesta, Reino Suni.\nOlen pahoillani siitä, että kirjoitin etunimesi väärin ja siten satutin Sinua. Pyydän sitä anteeksi!\nPanen myös tuon ilmoittamasi kirjan nimen muistiin siltä varalta, että sitä joskus tarvitsen.\n“Tai kuten kääntäjä itse kirjoittaa johdannossa (s. 11): “Apokryfeihin ei pidä suhtautua liian vakavasti. — Niitä on parasta lukea, niin kuin kaunokirjallisuuden tuotteita ainakin–.”\nSama koskee tietysti myös Raamattua ja kaikkia muitakin maailman “pyhiä kirjoituksia”.\nJos aloittaa Raamattuun tutustumisen edes siten, että pitää sitä kaunokirjallisuutena, saattaa päätyä oivaltamaan sen välittämän perimmäisen sanoman. Aivan kuten osuva sanonta jostakin nykyajan kaunokirjallisesta teoksesta saattaa lainautua monia ihmisiä rohkaisevaksi mietelauseeksi.\nKoska Raamatun sanoma on puhutellut ihmiskuntaa jo kauan, rohkaisen epäröiviä ihmisiä tutustumaan siihen itse haluamallaan tavalla ja tekemään sen jälkeen omat johtopäätöksensä.\nMikä muka tekee Raamatusta “todemmin otettavan” tai “pyhemmän” opuksen kuin nuo apogryyfiset evankeliumit tai vaikkapa kotoinen Kalevalamme?\nKyllä Raamatun tarinat minullekin ihan riitävän tuttuja ovat, mutta eivät ne sen enempää hetkauta suuntaan tai toiseen kuin Kalevalankaan tarut.\nRaamatun tekee lukemisen ja todesta ottamisen arvoiseksi se, että sen kirja- ja kirjekokoelmaan on seulottu ensimmäisten kristillisten vuosisatojen aikana se aines, jonka on katsottu uskollisimmin välittävän sitä sanomaa, jota Jeesus julisti. Raamatun kirjoituksilla on siten ikään kuin alkukirkon laatutakuu.\nJouni: “että sen kirja- ja kirjekokoelmaan on seulottu ensimmäisten kristillisten vuosisatojen aikana se aines, jonka on katsottu uskollisimmin välittävän sitä sanomaa, jota Jeesus julisti.”\nJa kukas muukaan tuon seulonnan olisi tehnyt kuin ihminen. Millä pätevyydellä? Ja mitenköhän se seulonta on suoritettu. Äänestämälläkö?\nUuden testamentin kirjoitusten valinnassa on ollut kaksi tärkeää perustetta. Ensinnäkin laaja levikki eli käyttö jumalanpalveluksissa monessa seurakunnassa. Ja toiseksi apostoliseksi tunnustettu alkuperä niin sisällön kuin alkuperän puolesta. Valinta ei tapahtunut hetken mielijohteesta vaan yli 200 vuoden kuluessa.\nUuden testamentin kirjaluettelot on mainittu jokseenkin nykyisen kaltaisina Laodikean kirkolliskokouksessa v. 363 ja Karthagon kirkolliskokouksessa v. 397, mutta niistä ei ole annettu mitään julkilausumia, vaan kyseessä on ollut lähinnä voimassa olevan asiaintilan toteaminen.\nVanhan testamentin kirjakokoelma on periaatteessa sama kuin vuonna 100 jKr. juutalaisten kirjanoppineiden Jamnian kokouksessa hyväksymä kokonaisuus.\nMiten tuo selityksesi tekee Raamatusta todesti otettavan? Ihminenhän ne kirjoitukset on kirjoittanut ja ihminen ne on Raamattuun valinnut. Mikä niiden todenperäisyyden takaa?\nKalevalan tarusto voidaan ihan yhtä hyvällä syyllä julistaa todenperäiseksi.\nRaamatun sisäinen todistus itsestään (esimerkiksi 2. Tim.3:16 tai 2. Piet. 1:16,21) voi vakuuttaa yhdet ja sen maailmanlaajuinen miljardilevikki voi vakuuttaa toiset sen etevämmyydestä johonkin muuhun kirjaan nähden.\nNuo mainitsemasi raamatunkohdat voi jättää täysin omaan arvoonsa. Ihmisten kirjoittamia ne ovat nekin. Voihan jokainen kirjoittaa tai lausua itsestään ihan minkälaisia subjektiivisia näkemyksiä hyvänsä, ihan oman mielensä mukan.\nEikä levikin laajuus, eikä mitään uskontoa tunnustavien määrä ole mikään sorttisen totuuden tae.\nRaamattu kertoo sekä ihmisistä, joille Jeesuksen sanoma kelpasi että heistä, jotka se karkotti kauemmas. Ajankohtaiseen pääsiäisen teemaan liittyvistä valinnoista tunnetuin lienee Jeesuksen rinnalla ristillä riippuneiden rikollisten ratkaisu. Toinen liittyi pilkkaajien kuoroon, toinen uskoi. (Luuk. 23:32-43)\nRaamatun pitäminen Jumalan sanana perustuu samalla tavoin uskoon. Johtopäätöstä sen erityisestä arvosta oman elämän ohjenuorana ei voi pakottaa kenenkään päähän tai sydämeen.\nJouni: “Toinen liittyi pilkkaajien kuoroon, toinen uskoi.”\nNiinhän se taru kertoo. So what?\nKertomus on monelle kristitylle hyvin merkittävä.\nIdän kirkon perinteessä Jeesuksen kanssa samaan aikaan rangaistujen rikollisten erilainen ratkaisu näkyy Suomessakin niissä risteissä, joita käytetään esimerkiksi ortodoksisissa hautamuistomerkeissä. Tämän ns. venäläisen ristin pitkän poikkipuun yläpuolella on nimikilpeä (Jeesuksen rangaistuksen syytä) kuvaava lyhyempi poikkipuu. Pystypuun alaosassa on jalkalautaa kuvaava vino poikkipuu, jonka toinen pää osoittaa vinosti ylös parannuksen tehneen rikollisen merkiksi, toinen vinosti alas sen merkiksi, että toinen rikollinen kuoli syntisenä.\nMitä tuolla selitykselläsi rististä ja sen käytöstä on tekemistä Raamatun uskottavuuden kanssa tai sen kanssa, että apogryyfiset evankeliumit tai esim. Koraani, Adi Granth, Veda-kirjallisuus ja Kalevala ovat uskottavuudeltaan ja todenperäisyydeltään vähempiarvoisia kuin Raamattu?\nMonen maailmassa harjoitetun uskonnon pyhinä pidetyissä kirjoituksessa on ainesta, joka kelpaa hyväksi elämänohjeeksi muillekin kuin kyseisen uskonnon harjoittajalle. Siinä mielessä eri kirjoja voi pitää samanarvoisinakin.\nRaamattu kirjana ei vaadi arvostamaan itseään muita korkeammalle. Sillä on kuitenkin erityinen arvo ja uskottavuus sellaiselle ihmiselle, joka lukee sitä etsien sieltä itselleen Jumalan sanaa ja todistusta Jumalan olemassaolosta.\nReino Suni tarkoittanee sitä mikä tahansa käsikirjoitus joka kantaa nimeä evankeliumi, olisi pitänyt ottaa Raamattuun. Hassu hänen kuulonsa ettei teologi tietäisi mikä on perimätieto.\nTunnistan saman ilmiön juridiikan puolelta. Joku saattaa ihmetellä millä perusteella joku asia on niin tai näin, vaikka asiassa ei löydy lakia.\nTarkoitan evankeliumi tekstilläni, että kaikkia pitää arvostella perimätieto lähtökohtanaan. Arvostetun Lontoon Jeesus seminaarin 1985 tutkijoiden perustana oli, että mitä useimmissa eri alueilla ja olosuhteissa esiintyi samanlaisia näkemyksiä Jeesuksen ajan tapahtumista, niin sitä luotettavampia ne olivat. Mitään ehdottomuutta perimätieto ei anna. Lähempänä Jeesuksen poislähtöä perimätieto ei ole vielä muuttunut täysin utopiaksi. Esim.Markuksen evankeliumi.\nRaamatusta en ole sanonut mitään. Se on kokonaisuudessaan oma luku sinänsä.\nOlen palvellut pääosan työurastani sotilaiden pappina. Eläkkeelle jäätyäni katselen blogissani maailmaa lyhyinä silmäyksinä (mottona "bona, bene, breviter", noin 2000 merkkiä). Teen sen milloin asiantuntemukseni pohjalta milloin pelkällä tunteella. Käytän jäsentelyn punaisena lankana teemaa Kirjeitä Harmaan rovastin hyllystä.\nOnko viestimme al-Holin suomalaisille: "Nimby"?\nKiitos suorista sanoista, Pia Rendic!\nPappien ehdokasmäärän romahdus ei tuhonnut vaalitulosta\nTule kuplasta tai kaapista ja päädy koppiin\nKenpä sietäis sen, ken survoisi ihmisen?\nVilustunut vaaka ja muuta merkillistä\nVäärin tehty ristinmerkki\nHarmaan rovastin tarjous\nViinissä on vettä taas\nKirkko on ajassaan edellä!\nKyllä tieto kovaankin kalloon tarttuu\nMihin seurakuntaan kuulut?\nMutta mihin katosivat miehet?\nSilta kasteesta rippikouluun\nÄäneen ajattelua vihkimisestä 1/2


Suihkuverho omilla mitoilla beige | Pisarameri Oy\nTalk, vettähylkiväkangas, beige\nTALK kangas on kauniisti laskeutuvaa vettähylkivää kangasta. Kankaasta saa tilattua suihkuverhoa niin wave nauhalla kuin purjerengas kiinnityksellä. Tämä kangas on edullinen, mutta tyylikäs.\nYksivärinen ja peittävä kangas.\nHinta: 29,50 metri\nVoit tilata verkkokaupasta pelkän kankaan tai pyydä tarjous valmiista verhosta omilla mitoillasi asiakaspalvelu@pisarameri.fi


Polkujuoksukisoja Portugalissa - Napapiirinseikkailija\nHeti muuton varmistuttua, aloin selvittelemään paikallisia harrastusmahdollisuuksia ja -tapahtumia. Selvisi, että Portugalissa juostaan paljon erilaisia ja eribmittaisia polkujuoksukisoja läpi vuoden. Hyvä koonti kisoista löytyy tämän linkin takaa.\nOsa urista kulkee viehättävissä mäntymetsissä, ihan kuten Suomessakin!\nPolkujuoksukisoja on eri puolilla maata, painottuen hienoisesti Lissabonin ja pohjoisen Coimbran alueille. Tarjolla oli erilaisia kisoja, niin vuorilla kuin rantakalliollakin. On ihan lyhyitä matkoja, 5-20 kilometriin, kuin myös oikeita ultramatkoja aina MIUT-kisan koviin nousuihin asti. Osa kisosita on siis isoja kansainvälisiä tapahtumia, ja osa vaikuttaa pikemminkin paikallisislta. Näissä jälkimmäisissä osallistumismaksut ovat varsin kohtuulliset, yleensä 10-20 euron luokkaa.\nRannoillakin kulkevat urat sisältävät paljon nouuja laskuja. Polku laskeutuu välillä merenpinnan tasolle alas, ja nousee taas nopeasti rantapenkereen päälle useamman kymmenen metrin korkeuteen.\nKirjoitinkin jo aiemmin, että meidän lähellä, Parque National da Arrabidan alueella juostaan Trail Ultra Sesimbra-niminen polkujuoksukilpailu kesäkuun alussa. Pyrin osallistumaan siihen, mikäli kroppa vaan estää pari viikoa pitkän kisan jälkeen. Viime viikonloppuna Lissabonin pohjoispuolella, Sintran alueella juostiin skyrunnong kisa, Peninha Skyrace. Kisan 26 kilometrin matkalla oli aivan kunnioitettava 1600nm. En valitettavasti päässyt paikalle edes katsomaan.\nOsa urista on käytännössä pehmeää hiekkaa. Kuvassa horisontissa siintävät Sintra ja paikallisen skyrunning-kisan miljöö.\nUskoisin näistä eri kisoista löytyvän hyvin erilaista alustaa. Tässä lähialueen kisareitilläkin on pehmeää hiekka-uraa, kuin myös terävää kivikkoa ja varvikkoista kapeaa polkua. Maisemat ovat upeat, ja korkeuseroja on paljon. Kisat ovat kuitenkin helposti lähestyttäviä, ja yleensä täällä pärjää englannilla todella hyvin.\nPaikoin juostava on helppoa tasaista ja kovaa uraa, lähestulkoon tietä. Ylipäänsä alusta on monin paikoin paljon suomalaista kivikko-juurakkoa helpompaa. Joskin teknistäkin löytyy paikoin jyrkistä ylä, ja alamäistä.\nPolkujuoksun MM-kisa juostaan myös Portugalissa. Niiden ajankohta on kesäkuun alkupuolen jälkeen. Kilpailuviikonloppuna järjestetään oma jokamiesluokan kisa MM-kisojen ulkopuolisille urhoille käsittääkseni sunnuntaina varsinaisen kisan jälkeen. Ehkäpä Sesimbran kisa viikkoa ennen sopisi kisaturistille valmistavaksi koitokseksi?\nPosted in PolkujuoksuTagged Kilpailukalenteri, polkujuoksu


777 Casino – iso bonus ja 💎 pelivalikoima | Kasinopeleja.fi\nYli 10 vuotta alalla toiminut 777 Casino hurmaa autenttisuudellaan, jonka ansiosta pelaaminen sujuu erinomaisesti.\n777 Casino tarjoaa tervetulobonuksen lisäksi päivittäisiä kasinotarjouksia, joista jokainen on erikseen kohdennettu eri teemalla johonkin kasinopeli-kategoriaan. Esimerkiksi maanantaisin jahdataan progressiivisia jättipotteja, joissa pelaajille jaetaan jopa 100€ ilmaista pelirahaa 30 % talletusbonuksella. Tiistaina seikkaillaan taas kolikkopelien maailmassa, jossa jokaista kerättyä seitsemää kolikkopelipistettä kohden kilpailet muita pelaajia vastaan. Eniten pisteitä keränneet pelaajat palkitaan lopuksi ylimmääräisillä rahanarvoisilla palkinnoilla.\n777 Casino tarjoaa 100-prosenttisen tervetulobonuksen, joka on maksimissaan 200 €. Tervetulobonus ei ole porrastettu, eli saat sen heti ensimmäisellä talletuksellasi mikä on tietenkin loistava asia. 777 Casinon tervetulobonus on yksi läpinäkyvimmistä mikä meille on tullut vastaan nettikasinoita arvostellessa. Tämän lisäksi pelaajilla on mahdollisuus ansaita peräti 1500 € ilmaista pelirahaa ensimmäisellä peliviikollaan. Yleisessä vertailussa Royal Pandan tarjoama tervetuliaisbonus on todella avokätinen.\nEnsimmäisellä talletuskerralla olet oikeutettu saamaan peräti 100 € ilmaista pelirahaa, joka maksetaan sinulle 100-prosenttisena. Aina toisesta talletuskerrasta viidenteen talletuskertaan, olet oikeutettu saamaan 30-prosenttisena maksettavan kasinobonuksen, joka on maksimissaaan 350 €/per talletuskerta. Kyseessä on siis kasinobonus, jota kutsutaan 777 Casinon sivuilla nimellä Free Play joka tarkoittaa ilmaista pelirahaa. Yhteensä sinulla on siis ensimmäisellä viikolla mahdollisuus ansaita ilmaista pelirahaa aina 1500€ arvoisesti.\n777 Casinolla sinun tulee muistaa käyttää bonuskoodeja, mikäli haluat hyödyntää kasinobonuksia. Tervetulobonusta lunastaessasi sinun tulee käyttää bonuskoodia WELCOME777, kun taas hyödynnät ensimmäisen viikon 1500 € arvoisen ilmaisen pelirahan kasinobonuksen, muistathan käyttää bonuskoodeja, jotka ovat 1LUCKY7, 2LUCKY7, 3LUCKY7. Toisin sanoen, vaihdat vain ensimmäisen luvun sen mukaan kuinka mones talletus on kyseessä.\n🏅 Taustalla arvostettu pelitoimija, joka ajaa vain pelaajien parasta\n💳 Talletustapoja on valtavia määriä, joten rahaliikenne sujuu kuin tanssi\n🎰 Tarjolla on yli 1 000 huimaa peliä\nTervetuliaisbonus: 1 500 euroon asti\nOmistaja: 888 Holdings Casino Ltd\nTalletustavat: Lukuisia – katso koko lista osoitteesta https://play-www.777.com/banking/deposit/payment-method/\nNostotavat: Lukuisia – katso koko lista osoitteesta https://play-www.777.com/banking/withdrawal/policy/\nSuuren kasinon edut, (progressiiviset jättipotit, toimiva asiakaspalvelu, ym).\nRaikas ja virkistävä sivuston värimaailma.\nPoikkeuksellisen hyvä VIP-ohjelma.\nSivustolta puuttuu kunnollinen usein kysyttyjen kysymysten osio\nSivusto on käännetty hiukan huonosti\nPidimme erityisesti 777 Casinon raikkaasta ja rohkeasta värimaailmasta joka poikkeaa kivalla tavalla kilpailijoistaan. 777 Casinolla on pelilisenssi niin Gibraltarilta kuin Yhdistyneistä Kuningaskunnista. Gibraltarin pelilisenssi takaa verovapaat voitot suomalaisille kasinopelaajille. 777 Casino on myös saanut varsin laajasti hyviä arvosteluita yleisissä nettikeskusteluissa.\n777 Casino Sivujen ulkoasu\nSivujen graafinen ulkoasu on ehdottomasti yksi 777 Casinon vahvuuksista, ainakin meidän mielestämme. Kun suurin osa nettikasinosta on valinnut värimaailmakseen tumman taustan , on 777 kasino päättänyt valita sivustonsa vallitseviksi väreiksi räikeät värit, kuten turkoosin ja vaaleanpunaisen. Sivusto on muutenkin suunniteltu varsin käyttäjäystävälliseksi, sillä sivuilta löytyy helposti kaikki tarvittava tieto ja pelikategoriat pääsivulla navigoidessa. Sivujen ulkoasua voisi kuvailla ehkäpä hiukan vintage henkiseksi.\n777 Casino sivut toimivat kännykällä ja tabletilla myös varsin hyvin. Mobiililla pelatessasi voit valita, haluatko ladata erillisen 777 Casinon mobiilisovelluksen, vai haluatko pelata suoraan selaimessa. Niin kuin yleensäkin, mobiilisovelluksen lataaminen kannattaa, mikäli haluat pelata 777 Casinolla hiukankin useammin. 777 Casinolla ei ole erillistä mobiili-kasinosivustoa mutta sen mobiiliversio pärjää vertailussa oikeastaan lähes kaikille tämän luokan nettikasinoille. Mobiilisivuston kehittäminen tulevaisuudessa onkin varmasti 777 Casinolla yksi pää-kehityslinjoista. Mobiililla pelatessasi voit valita noin kahdensadan pelin joukosta omasi. Mainittakoon vielä, että myös livekasinopelit ovat pelattavissa myös mobiililla.\nPelillistäminen (gamification) on tänä päivänä todella kuuma aihe nettikasinoilla ja pelialalla yleisestikin. Pelillistämisellä tarkoitetaan sitä, kuinka pelejä voidaan käyttää hyväksi asioiden havainnollistamiseen tai joidenkin ominaisuuksien mahdollistamiseen. Esimerkiksi 777 Casino hyödyntää pelillistämistä muun muassa innovatiivisten bonuskampanjoidensa suhteen, jossa kasinobonukset ovat sisällytettyjä erilaisiin päivä ja pelikategoria kohtaisiin kasinotarjouksiin.\n777 Casinon markkinointikoneisto on kehittänyt todella mielenkiintoisen ja toimivan vaihtoehtoisen tavan tarjota pelaajilleen kasinobonuksia. 777 Casino tarjoaa tervetulobonuksen lisäksi päivittäisiä kasinotarjouksia, joista jokainen on erikseen kohdennettu eri teemalla johonkin kasinopeli-kategoriaan. Esimerkiksi maanantaisin jahdataan progressiivisia jättipotteja, joissa pelaajille jaetaan jopa 100€ ilmaista pelirahaa 30 % talletusbonuksella. Tiistaina seikkaillaan taas kolikkopelien maailmassa, jossa jokaista kerättyä seitsemää kolikkopelipistettä kohden kilpailet muita pelaajia vastaan. Eniten pisteitä keränneet pelaajat palkitaan lopuksi ylimmääräisillä rahanarvoisilla palkinnoilla.\n777 Casino Tervetulobonus\nTervetulobonus on kierrätettävä vähintään 30-kertaisesti.\nTämä on varsin kohtuullinen kierrätysvaatimus yleisessä vertailussa.\nKannattaa kuitenkin ottaa huomioon, että eri pelit kartuttavat kierrätysvaatimusta eri prosenttien mukaisesti.\n100-prosenttisesti kierrätysvaatimusta kerryttävät vain hedelmäpelit, noppapelit, raaputusarvat sekä keno.\n777 Casino Bonuskoodit\n777 Casino VIP-ohjelma\nEi varmasti ole yllätys, että 777 Casinon VIP-ohjelma on sen mukainen, mitä näin suureen kasino-konserniin kuuluvalta online kasinolta voidaan odottaa. 777 Casinon VIP-ohjelma on täysin vastaava, mikä 888 Casinolla on. 777 Casino hyödyntää siis suuren kasino-konsernin etua tässä suhteessa, mikä on varsin hyvä asia pelaajan kannalta, sillä liittyessäsi 777 Casinon VIP-ohjelmaan, sinulle aukeaa mahdollisuus sellaisiin VIP-etuihin, joita pienemmät nettikasinot eivät voi tarjota. Näitä ovat muun muassa oma VIP-isäntä, mahdollisuus tehdä ostoksia kerätyillä VIP-pisteillä 888 konsernin nettikaupassa jossa voit ostaa merkkituotteita, sekä mahdollisuus osallistua erilaisiin tapahtumiin, johon vain VIP-pelaajat ovat tervetulleita. Kyseessä on ehdottomasti yksi parhaimmista VIP-ohjelmista, johon olemme nettikasinoita arvostellessa törmänneet.\nMitä tulee pelivalikoimaan, täytyy meidän tunnustaa, että 777 Casino on onnistunut luomaan varsin laajan pelivalikoiman näin uudelle nettikasinolle. 777 Casinolta löytyy yli 270 peliä ja pelejä löytyy luonnollisesti kaikista suosituimmista pelikategorioista. Ketään ei varmasti yllätä, että kolikkopelit edustavat suurinta osaa pelivalikoimista. 777 Casinolta löydät niin pöytäkasinopelit. kolikkopelit, raaputusarvat, progressiivisia jättipotteja tarjoavat pelit, sekä livekasinopelit. Pelivalikoiman suhteen on sanomattakin selvää, että 777 Casino hyödyntää suuren konsernin synergiaetuja, eli 777 Casino käyttää edukseen konsernin muilta nettikasinoilta löytyviä pelejä, joita on mahdollisesti räätälöity 777 Casinon brändin mukaisiksi.\nKolikkopelikategoria 777 Casinolla on pelivalikoiman suhteen ehkä hiukan kapea. Tämän ei kuitenkaan uudelle pelaajalle pitäisi olla kynnyskysymys olla rekisteröitymättä 777 kasinolle, sillä kolikkopeleistä löytyvät jokaisen kolikkopelifanin suosikit, eli Starburst, Irish Riches ja Gonzos’s Quest. Yksi 777 Casinon mukavista eduista on ehdottomasti se, että voit kokeilla kolikkopelejä ilmaiseksi, ennen kuin rupeat pelaamaan oikealla rahalla. Näin voit riskittömästi ja helposti selvittää, mikä kolikkopeli kolahtaa sinulle kaikista parhaiten. Progressiivisten kolikkopelien määrä lämmittää varmasti erityisesti kolikkopelien ystäviä, sillä niitä riittää tällä kasinolla varsin mukava määrä ja ne ovat vielä tarjolla suosittuihin kolikkopeleihin, kuten Millionair’s Geniehen.\nOttaen huomioon sen tosiasian, että 777 Casino on varsin uusi tulokas nettikasinomarkkinoilla, löytyy sen sivuilta varsin mukava määrä livekasinopelejä. Edustettuina ovat tietysti suosituimmat pöytäkasinopelit, kuten erilaiset versiot ruletista, Blackjackista sekä Baccaratista. Näiden lisäksi voit pelata myös erilaisia pokerimuotoja livekasinolla, joita ovat muun muassa Sökö, eli Caribbean Stud Poker sekä kolmen kortin pokeri, eli Three Cards Poker. Mikä on loistava asia, kaikki livekasinopelit ovat pelattavissa myös mobiililla.\nKasino-ohjelmiston suhteen 777 Casino luottaa useampaan palveluntarjoajaan. Tämä on tietysti vain hyvä asia, sillä eri kasino-ohjelmistojen valmistajat ovat usein erikoistuneet erilaisiin peleihin ja näin pelivalikoimasta muodostuu usein hiukan monipuolisempi kuin jos online kasino käyttäisi vain yhden pelivalmistajan ohjelmistoa. 777 kasinolle pelejä ovat tuottaneet seuraavat pelien valmistajat: NetEnt, Playtech, Random Logic, Evolution Gaming Dragonfish, IGT sekä Barcrest Games. Etenkin NetEnt sekä Playtech ovat alan tunnetuimpia ja edelläkävijänä tunnustettuja ohjelmistojen valmistajia, joten pelien valmistajista ei 777 Casinon laadun pitäisi jäädä ainakaan kiinni.\n777 Casinon rekisteröitymis-prosessi on varsin kevyt. Kyseessä on kolmivaiheinen prosessi joka suoritetaan seuraavasti:\nSyötät henkilötietosi, kuten nimesi, kansalaisuutesi sekä sukupuolesi.\nLuot itsellesi käyttäjätilin, eli siis valitset käyttäjätunnuksesi sekä salasanasi.\nVahvistat tilisi syöttämällä lomakkeelle muun muassa osoitetietosi.\nKun olet suorittanutt edellämainitut vaiheet, saat sähköpostiisi vahvistuksen, jossa kerrotaan, että tilisi on luotu onnistuneesti. Nyt olet valmis pelaamaan! Todella helppoa ja nopeaa.\n777 Casino Maksuvaihtoehdot\nMaksuvaihtoehdoista löytyvät kaikki yleisimmät talletus ja kotiutusvaihtoehdot. Näitä ovat siis Visa, Visa Electron, PayPal, MasterCard, Neteller sekä tilisiirto. Näiden lisäksi 777 Casinolla voit tallettaa ja kotiuttaa rahaa erilaisilla paikallisilla maksuvälineillä, mutta meidän ei tässä kannata luetella kaikkia, sillä ne eivät ole suomalaisten käyttämiä maksupalveluita. Suomalaisista verkkopankeista 777 Casinolla voit siirtää rahaa Nordean nettipankin avulla. 777 Casino on saanut nettikeskusteluissa palautetta nopeista kotiutuksista.\nKotiutuksiin kuluu arviolta seuraavasti aikaa:\nNettilompakot: (PayPal, Neteller): 24-48 tuntia\nLuotto ja debit kortit: 5-7 päivää\nTilisiirto: 4-7 päivää.\nKotitutuspyyntöjen käsittelyaika on keskimäärin 72 tuntia.\n777 Casino Asiakaspalvelu\nAsiakaspalvelun toimivuuden suhteen 777 Casinolla on mahdollisuus hyödyntää suuren kasinoyrityksen voimaa sillä 777 Casinon asiakaspalvelusta vastaa sen emoyritys. 777 Casinolla pelatessasi voit lähestyä asiakaspalvelua niin puhelimen, sähköpostin kuin livechatin välityksellä. Varaudu kuitenkin asioimaan englannin kielellä, sillä suomenkielistä asiakaspalvelua 777 Casino ei ainakaan toistaiseksi tarjoa. Positiivista on kuitenkin se, että 777 Casinon asiakaspalvelu palvelee 24 tuntia vuorokaudessa.\n777 Casino Kielet\n777 Casinon sivusto on käännetty englanniksi, suomeksi, saksaksi, ruotsiksi sekä norjaksi. Näin ollen, olipa äidinkielesi kumpi tahansa kotimaisista kielistä, ei pelinautinto jää ainakaa siitä kiinni, ettet löydä tarvittavia tietoja tai pelejä omalla äidinkielelläsi. Tässä kohdin meidän pitää kuitenkin antaa pieni miinuspiste 777:n suomenkieliselle kääntäjälle, sillä sivuston suomenkielinen toteutus on mielestämme hiukan vajavainen. Esimerkiksi ilmaista pelirahaa ei ole käännetty suomeksi, vaan sivuilla lukee vain Free Play.\n777 Casino Turvallisuus\nTurvallisuuden suhteen sinun ei kannata olla 777 kasinolla huolissasi. Kyseessä on suureen kasino-konserniin kuuluva yritys, jolle maine on turvallisuus ovat ensiarvoisen tärkeitä. Sivusto on suojattu SSL-teknologialla, joka tarkoittaa siis sitä, että sinun laitteesi ja nettikasinon välinen yhteys on suojattu. Myös rahansiirrot ovat turvattuja viimeisimmällä turvallisuus teknologialla.\n777 Casinolla on eCOGRA:n sertifikaatti. eCOGRA on nettikasinoiden toimintaa ja reilua peliä valvova ulkopuolinen taho, jonka tehtävänä on valvoa rahapelaajien oikeuksia ja reilua kohtelua nettikasinoilla. Käytännössä tämä tarkoittaa sitä, että ulkopuolinen taho tarkastaa aika ajoin nettikasinon pelien palaustusprosentit, sekä sen, että pelit toimivat moitteettomasti. Myös mahdollisissa riitatilanteissa pelaaja voi kääntyä eCOGRA:n puoleen ja yleensä eCOGRA:n päätös kallistuu riitatilanteissa pelaajan eduksi. 777 Casino tarjoaa myös tarvittaessa pelaajille apua peliongelmien hoitoon ohjauksessa.\nAloita pelaaminen 777 Casinolla jo tänään!\nKuten varmasti tästä arvostelusta käy ilmi, 777 Casino ansaitsee suosituksemme. Hyviä syitä aloittaa pelaaminen 777 Casinolla ovat muun muassa todella avokätinen tervetulobonus, jonka saat vain meidän kauttamme sekä loistavat ja laadukkaat kasinopelit, joiden toteutuksesta ovat vastanneet huippupelien tuottajat, kuten NetEnt sekä Playtech. Maininnan arvoista on myös 777:n erittäin toimiva mobiilikasino, jossa voit pelata joko suoraan selaimessasi tai lataamalla 777:n sovelluksen.\nEhkäpä tärkein yksittäinen asia, jonka takia kannattaa valita 777 Casino omaksi nettikasinoksi on kuitenkin se, että 777 Casinon taustalla on suuri kasino-konserni, joka takaa sen, että pelaajille ei pitäisi koitua ongelmia esimerkiksi jättipottien kotiuttamisten suhteen. 777 Casino on varmasti tulevaisuuden uusi tähti nettikasinoiden taivaalla!


Etsivä nuorisotyö - Petäjävesi\nEtsivän nuorisotyön tarkoituksena on tavoittaa ne 12-29-vuotiaat petäjävetiset nuoret, jotka ovat jääneet tai ovat jäämässä oppilaitosten tai työelämän ulkopuolelle, tai jotka muuten tarvitsevat ohjausta ja tukea erilaisissa elämäntilanteissa.\nKeskustelujen kautta pyritään selvittämään nuoren kiinnostuksen kohteet ja vahvuudet, joiden pohjalta etsitään yhdessä nuoren kanssa hänelle mielekkäitä vaihtoehtoja ja ratkaisuja tulevaisuuden suhteen. Etsivän työn kautta tuetaan myös nuoren yleistä arjenhallintaa ja pyritään antamaan eväitä elämänpolkua varten.\nEtsivässä työssä toimitaan ratkaisukeskeisen ja neuropsykiatrisen valmentamisen ja ohjauksen työotteella. Tällä halutaan varmistaa taidot erilaisten haasteiden tunnistamiseen sekä mahdollisuus tehdä tarvittavia ennaltaehkäiseviä ja korjaavia toimia nuorten auttamiseksi. Työskentely etsivässä työssä on tavoitteellista, vaikka tekemisen luonteeseen kuuluu eteneminen pienin askelin, asiakkaan voimavarojen ja kykyjen ehdoilla.\nEtsivän työn asiakkuus syntyy yhteisestä sopimuksesta nuoren ja alaikäisten kohdalla vanhempien kanssa yhteistyössä. Sopimuksen voi purkaa tai sen sisältöä muuttaa nuori itse yhdessä vanhempien kanssa. Täysi-ikäiset nuoret voivat päättää tai muuttaa asiakkuuteen liittyviä asioita itse.\n• auttaa nuoria löytämään omat vahvuudet ja voimavarat -> polut työelämään tai koulutukseen\n• antaa tukea arjen taitojen kasvattamiseen ja arjen haastavista tilanteista selviytymiseen\n• ohjata nuoria tarkoituksenmukaisiin palveluihin\n• toimia tulkkina viranomaisasioissa\n• auttaa etsimään työkokeilu-, työharjoittelu-, työssäoppimis-, oppisopimus ja työpaikkoja\n• auttaa asunnon etsinnässä\n• auttaa arjen hallinnan parantamisessa ja tehdä mm. toimeentulon suunnittelua\n• etsivän työn ohjaajan löydät entiseltä Tuulentuvalta eli osoitteesta Teollisuustie 6. Voit soittaa, laittaa tekstaria, laittaa mailia, tulla käymään tai vaikkapa pyytää jotain toista tahoa olemaan yhteyksissä.\n• palvelu on maksutonta.\n• palvelu on vapaaehtoista.\n• mikäli opiskelet koulussa ja haluaisit päästä etsivän työn palveluihin, pyydä kuraattoria olemaan yhteyksissä\n• mikäli olet suorittamassa asepalvelusta (tai siviilipalvelusta) ja haluat yhteyden kotipaikkasi etsivään, voit pyytää myös sosiaalikuraattoria olemaan yhteyksissä\n• terveys- ja vapaa-aikatoimi\n• nuori itse\n• nuoren ystävät\n• nuoren vanhemmat\n• kuka tahansa, joka on huolissaan nuoren tulevaisuudesta\nJaana Strömberg, etsivän työn ohjaaja


Näin koulut aiotaan avata turvallisesti – ei saksia tai muita opetusvälineitä yhteiskäyttöön, ei omia leluja päiväkotiin | Kaleva.fi\nNäin koulut aiotaan avata turvallisesti – ei saksia tai muita opetusvälineitä yhteiskäyttöön, ei omia leluja päiväkotiin\nTerveyden ja hyvinvoinnin laitos sekä opetus- ja kulttuuriministeriö ohjeistivat aluehallintovirastoja, kuinka kouluarki jatkuu turvallisesti ensi viikon torstaista alkaen.\nKoulut saavat viranomaisohjeet, joiden pohjalta ne suunnittelevat turvalliset arjen järjestelyt. Peruskoulut ja päiväkodit avautuvat kaikille 14. toukokuuta.\nTerveyden ja hyvinvoinnin laitos THL sekä opetus- ja kulttuuriministeriö evästävät aluehallintovirastoja tuoreilla ohjeilla lähiopetusta ja varhaiskasvatusta varten, kun molemmat jatkuvat ensi viikon torstaina 14. toukokuuta.\nSosiaali- ja terveysministeriö vaatii aluehallintovirastoja ryhtymään ohjeiden mukaisiin toimenpiteisiin, jotta koulunkäynti ja päivähoito ovat turvallisia lapsille ja työntekijöille koronavirusaikana.\nSairaana jäätävä kotiin\nTärkein ohje on vanhempien vastuulla. Kouluun tai päiväkotiin ei saa mennä sairaana. Sinne ei saa mennä, jos on mitään sairastumiseen viittaavia oireita, kuten yskää, kurkkukipua, vatsaoireita tai päänsärkyä.\nJos yksi lapsi sairastuu päivän aikana, hänet siirretään erilliseen tilaan odottamaan vanhempaa aikuisen valvonnassa. Aikuinen pyrkii pitämään etäisyyttä sairaaseen lapseen.\nJos lapsella on vaikea perussairaus, tai perheenjäsen kuuluu riskiryhmään, on hoitavan lääkärin tehtävä arvioida, voiko lapsi palata kouluun tai päiväkotiin. Opettajien riskit arvioi työnantaja työterveyden tuella. THL:n mukaan koronavirus on harvinainen lapsilla.\nKouluissa täytyy lisätä siivousta. Kosketuspinnat pyyhitään kerran, mieluusti kahdesti päivässä. Niitä ovat ovenkahvat, käsinojat, pulpetit, pöydät, valokatkaisijat ja hanat.\nOppilaat pesevät kätensä heti kouluun tullessa ja ennen kotiinlähtöä. Lisäksi kädet pestään ennen ruokailua, ulkoilun jälkeen, aivastamisen ja yskimisen jälkeen ja aina kun ne ovat likaiset. Jos käsiä ei voida pestä, käytetään desifiointiainetta.\nYhteiskäytössä olevia opetusvälineitä ei käytetä. Tämä koskee esimerkiksi askartelutarvikkeita kuten saksia, tietokoneiden näppäimistöjä ja tabletteja.\nPienet lapset eivät saa tuoda omia leluja päiväkoteihin.\nNäin järjestellään tilat\nKouluissa ei järjestetä suuria yleisötilaisuuksia, vaan pikemminkin ryhmät pidetään erillään.\nYlimääräiset henkilöt eivät saa oleskella kouluissa tai niiden alueella. Henkilökunta ei kokoonnu keskenään. He tapaavat mahdollisuuksien mukaan aina saman lapsiryhmän.\nTyhjillään olevia tiloja, kuten toisen asteen oppilaitoksia voidaan ottaa peruskoulujen käyttöön lisätilojen saamiseksi.\nAlakouluissa opetusryhmät pidetään erillään. Yläkouluissa ryhmä voi vaihtua, jos opetus sitä vaatii.\nKouluruokailu järjestetään oman ryhmän tai luokan kesken, ei yhteisruokailuna ruokasalissa. Ruokasalia voi käyttää porrastetusti.\nNäiden ohjeiden perusteella oppilaitosten ja päiväkotien on itse järjestettävä yksityiskohdat tilojensa ja olosuhteidensa mukaan.\nJos todetaan koronatartunta\nMahdolliset tartunnalle altistuneet ihmiset jäljitetään ja asetetaan 14 vuorokauden karanteeniin.\nKoronavirustartunnan saaneen on oltava koulusta pois vähintään seitsemän vuorokautta ja tarvittaessa pidempään niin, että ainakin kaksi vuorokautta on kulunut oireiden loppumisesta.\nPäiväkodit Varhaiskasvatus Koronavirus